title: Hyvä Ässät!

text: Hyvä Ässät! on Porin Ässien jääkiekkojoukkueen kannatuslaulu, jonka esittää duo Visa & Harri. Singlen julkaisi vuonna 1978 elokuvaohjaaja Visa Mäkisen perustama levy-yhtiö Curly Records. Levyn B-puolella on Helen-nimisen artistin versio Paul Ankan hitistä "Diana".


title: A. J. Muikku

text: Antti Juho Muikku (22. maaliskuuta 1846 Liperi – 4. helmikuuta 1877 Calumet, Michigan, Yhdysvallat) oli suomalainen toimittaja, joka perusti 1876 ensimmäisen suomenkielisen sanomalehden Yhdysvaltoihin.


title: A. J. Muikku

text: Muikun vanhemmat olivat puuseppä Antti Muikku ja Maria Leskinen. Hän pääsi ylioppilaaksi 1865 Jyväskylän alkeisopistosta. Muikku opiskeli jonkin aikaa matematiikkaa Helsingin yliopistossa ja toimi laskijana Pietarin lähellä sijainneessa Pulkovon tähtitieteellisessä observatoriossa. Hän muutti 1875 Yhdysvaltoihin ja saapui talvella 1876 Michiganin kuparikaivosalueelle jossa asui suomalaisia siirtolaisia. Muikku perusti keväällä 1876 Hancockiin "Amerikan Suomalainen Lehti" -nimisen lehden jossa kerrottiin muun muassa samoihin aikoihin pidetystä Philadelphian maailmannäyttelystä. Lehden ensimmäinen numero ilmestyi 14. huhtikuuta 1876 mutta se ehti ilmestyä vain muutamia kuukausia ennen kuin talousvaikeudet pakottivat lakkauttamaan lehden heinäkuussa 1876.


title: A. J. Muikku

text: Muikku julkaisi vielä syksyllä 1876 "Lehtinen"-nimistä pienjulkaisua, joka pyrki hankkimaan suomalaissiirtolaisten ääniä republikaaniselle puolueelle samaan aikaan pidetyissä vaaleissa. Tämän jälkeen Muikku asettui asumaan suomalaissiirtolaisten asuntolaan Quincy Hillissä ja täällä hän myös kuoli talvella 1877. Muikku haudattiin Hancockin hautausmaalle ja vuonna 1879 suomalaissiirtolaiset kustansivat hänen haudalleen hautakiven.


title: Dominican jalkapallomaajoukkue

text: Dominican jalkapallomaajoukkue on Dominican kansainvälinen jalkapallomaajoukkue, jota hallinnoi Dominican jalkapalloliitto. Joukkue on CONCACAF:n jäsen. Joukkue ei ole koskaan päässyt jalkapallon maailmanmestaruuskisojen eikä Karibian mestaruuskisojen lopputurnaukseen.


title: Saostaminen (kemia)

text: Saostaminen ("precipitation") on kemiallinen erotusmenetelmä, jolla pyritään erottamaan tutkittava tai analyysiä häiritsevä yhdiste pois näytteestä. Saostaminen tapahtuu lisäämällä tutkittavaan näytteeseen reagenssia, joka reagoi tutkittavan tai häiritsevän aineen kanssa muodostaen saostuman eli presipitaatin. Esimerkiksi kaliumjodidin (KI) lisääminen lyijynitraattiliuokseen (Pb(NO)) saa aikaan seuraavanlaisen reaktion:


title: Saostaminen (kemia)

text: Reaktiossa vesiliukoiset (vesiliuoksia merkitty aq) kaliumjodidi ja lyijynitraatti reagoivat keskenään, jolloin muodostuu veteen liukenevaa kaliumnitraattia ja astian pohjalle saostuu lyijyjodidia (saostumaa merkitty ↓).


title: Saostaminen (kemia)

text: Saostamisessa tärkeintä on näytteestä poishaluttavan aineen kerääminen mahdollisimman huolella, minkä vuoksi kemiallisissa analyyseissä liuosta suodatetaan useamman kerran. Yleensä saostaminen suoritetaan kuumille ja laimeille liuoksille, jotka ovat usein alkuvaiheessa happamia. Saostamisessa on kuitenkin otettava huomioon myös aineiden ionitulo, jonka arvo ei saa ylittää liukoisuustulon arvoa. Muutoin saostuvan aineen ja liuoksen välinen tasapainotila ei asetu ja saostumaa ei välttämättä muodostu.


title: Saostaminen (kemia)

text: Saostamista käytetään, kun halutaan poistaa kovan talousveden sisältämiä metallikationeita tai estää pesuvedestä pyykkeihin kerääntyvän harmaan sävyn muodostumista.


title: Saostaminen (kemia)

text: Kemiallisissa analyyseissä saostamista käytetään apuna silloin, kun valmistetaan uusia yhdisteitä, poistetaan häiritseviä ioneja tai pyritään määrittämään tutkittavasta näytteestä ionit joko kvalitatiivisesti tai kvantitatiivisesti. Kvalitatiivisessa määrityksessä tutkittavan näytteen sisältämä ioni osoitetaan saostamis- eli sakkakokeilla.


title: Saostaminen (kemia)

text: Kvantitatiivisessa määrityksessä ioni joko saostetaan ja punnitaan kuivana tai näytettä titrataan tietyn pitoisella saostusliuoksella. Jälkimmäistä kutsutaan saostustitraukseksi. Esimerkiksi natriumkloridiliuoksen sisältämä kloridi voidaan määrittää titraamalla sitä hopeanitraattiliuoksella, jolloin näyteastian pohjalle muodostuu hopeakloridisaostuma.


title: Mikulov

text: Mikulov (, ) on kaupunki Tšekin tasavallassa, Etelä-Määrin läänissä Itävallan rajalla. Kaupungin asukasluku on 7 387 (1.1.2018).


title: Dutra DR-50

text: Dutra DR-50 oli unkarilaisen Vörös Csillag Traktorgyárin vuosina 1951–1966 valmistama maansiirtoajoneuvo, jonka kuormankantokyky oli noin kuusi tonnia. Ajoneuvon erikoisuutena oli kuljettajan istuimen kääntömahdollisuus ja erillinen ohjauspyörä peruuttamista varten.


title: Dutra DR-50

text: Merkittävä osa ajoneuvoista valmistettiin vientiin. Dutra DR-50:n seuraaja oli vuonna 1966 esitelty Dutra G-116.


title: Dutra DR-50

text: Unkarin kansantasavallan ensimmäiseen viisivuotissuunnitelmaan oli sisällytetty runsaasti kuljetuskalustoa. Vuonna 1950 ryhmä Csepel-yhtiön Kispestin tehtaan insinöörejä alkoi suunnitella kapasiteetiltaan 5–6 tonnin maansiirtoajoneuvoa, jonka tulisi olla ketterä, maastokelpoinen, edullinen ja luotettava. Pääkomponentit lainattiin Csepel D350 -kuorma-autosta. Ajoneuvon merkiksi tuli "Dutra", jossa oli yhdistetty englannin kielen sanat "dumper" ja "tractor".


title: Dutra DR-50

text: Ajoneuvon moottori ja voimansiirto taka-akseleineen muodostivat yhtenäisen, jousittamattoman rungon; vain etuakseli oli jousitettu. Erikoisuutena oli pystysuoran ohjauspylvään varassa kääntyvä kuljettajan istuin, jonka avulla ajoneuvoa saattoi peruuttaa kasvot kulkusuuntaan.


title: Dutra DR-50

text: Läpäistyään testit Dutra DR-50 siirtyi sarjavalmistukseen vuonna 1951. Niitä käytettiin aluksi metrolinjan rakennustyömaalla.


title: Dutra DR-50

text: Kun ajoneuvoon tuli hydraulinen kippi, mallinimeksi tuli DR-50C. Vuonna 1961 esiteltiin DR-50D, jossa oli kiinteästi asennettu teräksinen ohjaamo. Samalla kuljettajan istuimen kääntömahdollisuus poistui. Muunnelma DR-50SD oli itsekuormaava maansiirtoajoneuvo, jonka ammattitaitoinen kuljettaja pystyi kuormaamaan täyteen viidessä minuutissa. DR-50FD, toiselta nimeltään B-1, maansiirtoajoneuvon alustaan pohjautunut kauhakuormaaja, joka oli suosittu edullisen hintansa tähden.


title: Dutra DR-50

text: Kispestin tehtaan 10 000. Dutra valmistui vuonna 1962; tuohon mennessä 3 000 yksilöä oli myyty kotimaan markkinoilla ja 7 000 ulkomailla vientiyritys MOGÜRTin kautta. Vientimarkkinoihin lukeutui muun muassa Neuvostoliitto.


title: Dutra DR-50

text: DR-50:n seuraaja Dutra G-116 tuli valmistukseen vuonna 1966.


title: Dutra DR-50

text: Moottori oli tyypiltään Csepel DU413.47, joka oli muunnelma Csepel D413 -kuorma-autonmoottorista. Se oli iskutilavuudeltaan 5,3-litrainen nelisylinterinen, nestejäähdytteinen dieselmoottori, jonka sylinterinhalkaisija oli 110 mm ja iskun pituus 140 mm. Teho oli 50–60 hv. Moottorissa oli märät sylinteriputket ja erilliset kannet jokaiselle sylinterille.


title: Dutra DR-50

text: Voima välittyi moottorilta kaksilevyisen kuivan kytkimen kautta ajoneuvon päävaihteistoon, jossa oli kolme vaihdetta eteen ja yksi taakse. Kaksiportainen alennusvaihde kaksinkertaisti välitysten määrän. Vetävän taka-akselin runko oli valmistettu teräsvalusta. Pyörännavoissa oli planeettavälitys ja vetopyörästössä tasauspyörästön lukko. Takapyörien rumpujarrut toimivat mekaanisen välityksen kautta; seisontajarru vaikutti voimansiirtoon. Etuakselilla oli erillisjousitus ja jousena poikittain asennettu puolielliptinen lehtijousi.


title: Dutra DR-50

text: Ohjauspylväs oli asetettu pystysuoraan, ja ohjausvälitys toimi kartiohammaspyörien kautta ohjausvaihteeseen. Pylvääseen oli asennettu kaksi ohjauspyörää, joista toinen etupuolelle ja toinen takapuolelle. Kuljettajan istuin kääntyi ohjauspylvään varassa. Lattialla oli kaksi paria polkimia eteenpäinajoa sekä peruutusta varten. Teräksisellä ohjaamolla varustetuissa malleissa kääntömahdollisuutta ei ollut.


title: Dutra DR-50

text: Ajoneuvon omamassa oli 4 950 kg ja kokonaismassa 11 000 kg. Huippunopeus oli 28,5 km/h ja keskimääräinen polttoaineenkulutus 27,5 litraa sadalla kilometrillä. Mäennousukyky täydellä kuormalla oli 30 %. Lavan tilavuus oli 3,5 kuutiometriä.


title: Ässät Going to Win

text: Ässät Going to Win on vuonna 1986 julkaistu Porin Ässien jääkiekkojoukkueen kannatuslaulu, jonka esittää Seventh Heaven. Kyseessä on yhtyeen ainoa julkaisu. Kappaleen sanoituksen on tehnyt porilainen musiikkitoimittaja Johnny-Kai Forssell. "Ässät Going to Win" on myös yksi ensimmäisistä Suomessa tehdyistä rap-kappaleista.


title: Ässät Going to Win

text: Levyn muusikoista Heikki Elo tunnetaan kapellimestarina ja klassisen musiikin säveltäjänä, joka on tehnyt musiikkia myös useisiin televisiosarjoihin. Juha Haapio puolestaan on soittanut pitkään lukuisten iskelmälaulajien taustaorkesterina esiintyneessä Mistral-yhtyeessä.


title: Selected Ambient Works Volume II

text: Selected Ambient Works Volume II on brittiläisen elektronisen musiikin artisti Aphex Twinin (oik. "Richard David James") toinen studioalbumi, joka julkaistiin vuonna 1994. Albumi on tupla-albumi CD:nä.


title: Selected Ambient Works Volume II

text: Kaikki albumin kappaleet, paitsi ”Blue Calx” ovat nimettömiä, joskin kaikille muille kappaleille on myös epäviralliset nimet.


title: Selected Ambient Works Volume II

text: Kappale 4 esiintyy ainoastaan brittiläisissä versioissa albumista, ja kappale 19 ainoastaan brittiläisissä vinyyli -ja kasettipainoksissa.1. levy (CD)2. levy (CD)


title: Itä-Timor olympialaisissa

text: Itä-Timor osallistui olympialaisiin ensimmäistä kertaa vuoden 2004 kesäolympialaisissa Ateenassa ja on ollut kesäolympialaisissa mukana 2004, 2008 ja 2012. 2016 Rio de Janeiron kesäolympialaisissa maalla oli ennätyssuuri joukkue, eli kolme urheilijaa. Talviolympialaisiin maa osallistui ensimmäistä kertaa vuonna 2014, tuolloin yhden urheilijan joukkueella. Maa ei ole saavuttanut mitaleita.


title: Tšad olympialaisissa

text: Tšad osallistui kesäolympialaisiin ensimmäistä kertaa vuonna 1964 ja on siitä alkaen osallistunut 1–6 urheilijan joukkueilla jokaisiin kesäolympialaisiin vuosia 1976 ja 1980 lukuun ottamatta. Maa ei ole voittanut mitaleita. Tšad ei ole osallistunut talviolympialaisiin.


title: Mikronesia olympialaisissa

text: Mikronesia osallistui kesäolympialaisiin ensimmäistä kertaa vuonna 2000 ja on siitä lähtien osallistunut kesäkisoihin 5-6 urheilijan joukkueilla. Maa ei ole voittanut mitaleita. Maan lipunkantajana avajaisissa toimi vuosina 2000-2012 joka kerta painonnostaja Manuel Minginfel. Talvikisoihin Mikronesia ei ole osallistunut.


title: Ässät, maaleja

text: Ässät, maaleja on vuonna 1990 singlenä julkaistu Porin Ässien jääkiekkojoukkueen kannatuslaulu. Sen esittää Iku Tukiaisen kokoama ryhmä porilaisia muusikoita.


title: Isomäen legenda

text: Isomäen legenda on vuonna 2012 julkaistu Porin Ässien kannatuslaulu, jonka esittää Remix. Mukana on laulamassa myös Ässien kauden 2012–2013 joukkue. Kyseessä on Remixin ensimmäinen singlejulkaisu. Isomäen jäähallin mukaan nimetty kappale on tavanomaisista kannatuslauluista poiketen hidastempoinen ja jopa melankolinen balladi.


title: Schleswig-Holstein (F216)

text: Schleswig-Holstein (runkonumero F216) on Saksan laivaston Brandenburg-luokan fregatti, joka otettiin palvelukseen 1995.


title: Schleswig-Holstein (F216)

text: Alus tilattiin Blohm + Vossin, Thyssen Nordseewerken ja HDW:n yhteenliittymältä. Sen köli laskettiin 1. heinäkuuta 1993 Bremer Vulcanin telakalla ja alus laskettiin vesille 8. kesäkuuta 1994. Alus otettiin palvelukseen 24. marraskuuta 1995.


title: Schleswig-Holstein (F216)

text: Alus on palveluksessa 2014.


title: Spin-lasi

text: Spin-lasi on magneettinen materiaali, jossa aineen atomien spinit eivät ole järjestyneet säännöllisesti. Nimi spin-lasi on analogia tavallisiin laseihin, jotka eivät koostu säännöllisestä kiteestä vaan ovat amorfisia.


title: Spin-lasi

text: Spin-lasin magneettinen suskeptibiliteetti käyttäytyy lämpötilan funktiona eri tavoin riippuen siitä, onko aine jäähdytetty ulkoisessa magneettikentässä vai nollakentässä.


title: Malesialainen kulttuuri

text: Malesialainen kulttuuri on monipuolinen yhdistelmä eri kieliryhmien ja erilaisten etnisten ryhmien kulttuureita. Malaijikulttuurin lisäksi Malesia on sijaintinsa ansiosta saanut vahvasti vaikutteita intialaisesta ja kiinalaisesta kulttuurista.


title: Malesialainen kulttuuri

text: Malaijit muodostavat suurimman väestöryhmän, heitä on Malesian väestöstä hieman yli 50%. Malesian kiinalaiset, intialaiset ja muut bumiputrat, eli Malesian alkuperäiskansat muodostavat muut merkittävät etniset ryhmät. Jokainen etninen ryhmä on säilyttänyt oman ainutlaatuisen kulttuuri-identiteettinsä, ja samalla kulttuurit ovat vaikuttaneet toisiinsa, mikä on luonut ainutlaatuisen malesialaisen kulttuurin.


title: Malesialainen kulttuuri

text: Malakan niemimaan alue on ollut varhaisista ajoista Kiinan ja Intian välisen kaupan tärkeä keskus. Sijaintinsa ansiosta Malesian kulttuuri on hyvin monimuotoista ja vaihtelee väestöryhmän ja alueiden mukaan. Kansallinen kulttuuri on vasta muodostumassa, toistaiseksi maassa on erillinen malaijikulttuuri, kiinalaisten kulttuuri, intialainen kulttuuri ja eurooppalainen kulttuuri sekä alueen alkuperäisten asukkaiden kulttuurit. Alkuperäisasukkaiden kulttuureita on erityisesti Itä-Malesian Sabahin ja Sarawakin osavaltioissa. Alkuperäiskansojen kulttuurit ovat yleensä vähemmän näkyviä vauraammalla Malakan niemimaalla.


title: Malesialainen kulttuuri

text: Vuonna 1971 maan kulttuuriministeriö määritteli kansallisen kulttuuripolitiikan perusperiaatteet, joiden mukaan kansallisen kulttuurin tulee pohjautua alueen alkuperäiskansojen kulttuuriin, kulttuuriin voidaan sisällyttää muualta tuoduista kulttuureista sellaisia elementtejä, jotka arvioidaan sopiviksi ja järkeviksi, ja että islam on tärkeä osa kansallista kulttuuria. Intialais- ja kiinalaistaustaiset malesialaiset ovat kokeneet nämä periaatteet omaa kulttuuriaan syrjiviksi.


title: Malesialainen kulttuuri

text: Virallisten kansallisten symbolien valitseminen ilman, että joku väestönosa tuntisi itsensä ulkopuoliseksi on ollut vaikeaa. Kenties siksi kansallissymboleita on haettu luonnosta, kuten merikilpikonnat, kiinanruusu ja oranki. Moderneja kansallisen ylpeyden aiheita ovat kotimainen Proton-auto ja Petronas-tornit.


title: Malesialainen kulttuuri

text: Osa maan kulttuuria on myös maan omintakeinen kuninkaan valintatapa. Maan kuninkaan arvo ei ole perinnöllinen, vaan hallitsija valitaan maan yhdeksän sulttaanikunnan sulttaanien joukosta viideksi vuodeksi kerrallaan. Sulttaanien asema on maassa tabu, ja he toimivat myös muslimien uskonnollisina johtajina.


title: Malesialainen kulttuuri

text: Maassa eri uskonnolliset ryhmät viettävät omia juhlapäiviään. Islamilainen malaijiväestö viettää omia juhliaan, kuten ramadania, mitkä eivät koske kiinalais- ja intialaisväestöä. Intialaistaustaiset hindut juhlivat deepavalia ja kiinalaisväestö juhlii kiinalaista uuttavuotta. Maassa on yleinen vapaapäivä maan maan kuninkaan syntymäpäivä. Kuningas on myös maan muslimien ylin uskonnollinen johtaja. Jokaisessa osavaltiossa vapaapäivä on myös maan paikallisen hallitsijan, eli sulttaanin tai kuvernöörin, syntymäpäivä.


title: Malesialainen kulttuuri

text: Maan kansallispäivää vietetään 31. elokuuta. Tuona päivänä vuonna 1957 Malaijan liittovaltio julistautui itsenäiseksi Iso-Britanniasta.


title: Malesialainen kulttuuri

text: Malesian kirjallinen perinne alkaa alkuperäisväestön suullisesta perinteestä: kansansaduista, kansanrunoista ja sananlaskuista. Perinne on saanut vaikutteita suurista intialaisista eepoksista. Kirjoittaminen aloitettiin islamin tulon myötä. Malaijisulttaanit palkkasivat 1400- ja 1500-luvuilla kirjurit kirjoittamaan muistiin historiallisia tapahtumia, ja näitä kirjoituksia sitten kopioitiin laajalti. Kiinalaiset ja intialaiset toivat oman kirjallisen traditionsa mukanaan, mutta alkoivat tuottaa paikallista kirjallisuutta vasta 1800-luvulla.


title: Malesialainen kulttuuri

text: 1800-luvun alussa unshi Abdullah bin Abdul Kadir, paremmin tunnettu nimellä Abdullah Munsyi, julkaisi ensimmäisiä perinteestä poikkeavia teoksiaan, mutta vasta 1920-luvulla alkoi ilmestyä laajemmin romaaneita ja novellikokoelmia. Varsinainen kotimaisen kirjallisuuden kultakausi alkoi 1990-luvulla.


title: Malesialainen kulttuuri

text: Malesialainen ruoka on saanut vaikutteita niin kiinalaisesta ja intialaisesta, kuin thaimaalaisestakin keittiöstä. Myös indonesialais- ja arabialaisvaikutteita on havaittavissa.


title: Malesialainen kulttuuri

text: Merkittävä osa jokaista ateriaa ovat riisi ja nuudelit, joita tarjoillaan keitettyinä tai paistettuina tai erilaisissa keitoissa. Muslimit eivät syö sianlihaa ja hindut eivät syö naudanlihaa. Kaikille kelpaavat kala ja muut merenelävät, sekä kanan- lampaan- ja vuohenliha. Maitotaloustuotteita ei yleensä käytetä, niiden sijaan on tavanomaista käyttää kookosmaitoa. Ruoka on vähärasvaista ja yleensä vahvasti maustettua.


title: Malesialainen kulttuuri

text: Malesian monien kansojen joukossa on edustettuina maailman suuria keittiöitä, ja malesialaisessa ruokavaliossa on niiden ominaispiirteitä tallella. Sekä riisiä että nuudeleita syödään paljon, usein mausteisen kastikkeen kanssa. Merkittäviä malesialaisia ruokalajeja ovat mm. Laksa ja Nasi lemak. Trooppisia hedelmiä on paljon, niistä omaleimaisin on voimakkaasti haiseva durian.


title: Malesialainen kulttuuri

text: Valtion omistama Radio Television Malaysia (RTM) tuottaa kahta televisiokanavaa ja suuren osan radio-ohjelmista. Kaupallisia televisiokanavia on kolme. Mediaa säännöstellään tarkasti, ja esimerkiksi suutelu- ja kiroilukohtaukset poistetaan. Ohjelmaa tulee englanniksi, malaijiksi, viidellä kiinan murteella, tamiliksi ja lukuisilla paikallisilla kielillä ja murteilla.


title: Malesialainen kulttuuri

text: Malesia on osallistunut olympialaisiin vuodesta 1964. Se on saanut yhteensä kuusi mitalia, kolme hopeaa ja kolme pronssia. Mitaleista viisi on sulkapallosta ja yksi uimahypystä.


title: Malesialainen kulttuuri

text: Malesian jalkapallomaajoukkue ei ole kertaakaan osallistunut MM-kisoihin. Aasian kisoissa se on jäänyt kolme kertaa ensimmäiselle kierrokselle vuosina 1976, 1980 ja 2007. Maassa on 110 jalkapalloseuraa ja niissä yhteensä 9 930 rekisteröityä pelaajaa.


title: Iso Haukijärvi (Sastamala)

text: Iso Haukijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautajoen valuma-alueesta, jonka laskujoki Rautajoki laskee Rautaveteen Vammalan Kallialassa.


title: Iso Haukijärvi (Sastamala)

text: Järven pinta-ala on 8,4 hehtaaria ja sen pituus on 500 metriä ja leveys 300 metriä. Sillä on neljä tulo-ojaa lähipelloilta ja soilta. Yksi tulo-oja on Pikku Haukijärven laskuoja ja läheisen Paskolammin vedet valuvat myös Isoon Haukijärveen. Järven luusua sijaitsee järven pohjoisrannalla, josta saa alkuunsa 600 metriä pitkä laskuoja, joka yhtyy Rautajokeen Maajärven kohdalla.


title: Iso Haukijärvi (Sastamala)

text: Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa. Rantaan rajutuu peltoja ja loma-asuntoja, jonne johtaa tiet Pohjanjärveltä.


title: Iso Haukijärvi (Sastamala)

text: Järvi laskettiin vuonna 1852.


title: Pikku Haukijärvi (Sastamala)

text: Pikku Haukijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautajoen valuma-alueesta, jonka laskujoki Rautajoki laskee Rautaveteen Vammalan Kallialassa.


title: Pikku Haukijärvi (Sastamala)

text: Järven pinta-ala on 5,4 hehtaaria ja sen pituus on 450 metriä ja leveys 200 metriä. Siihen laskee vain kaksi tulo-ojaa lähisoilta. Järven luusua sijaitsee järven pohjoisrannalla, josta saa alkuunsa 700 metriä pitkä laskuoja Iso Haukijärveen, joka laskee Rautajokeen.


title: Pikku Haukijärvi (Sastamala)

text: Järven rantaviiva on 1,3 kilometriä pitkä ja ranta on pääosin moreeni- ja kalliopohjaista metsämaastoa. Neljälle loma-asunnolla jotaa tiet Pohjanjärveltä. Järvessä on yksi pieni saari, minne on rakennettu loma-asunto.


title: Paskolammi (Rautajoki)

text: Paskolammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Kuloveden alueeseen. Lampi on osa Rautajoen valuma-alueesta, jonka laskujoki Rautajoki laskee Rautaveteen Vammalan Kallialassa.


title: Paskolammi (Rautajoki)

text: Lammen pituus on 130 metriä ja leveys 40 metriä. Sen ranta on metsäistä suota, joka on ojitettu ja suo-ojat laskevat lampeen. Sen luusua sijaitsee lounaisrannalla, josta saa lyhyt metsään päättyvä laskuoja. Vedet kuitenkin suotuvat läheiseen Iso Haukijärveen, joka laskee Rautajokeen.


title: Kuolemanjärvi (Sastamala)

text: Kuolemanjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautajoen valuma-alueesta, jonka laskujoki Rautajoki laskee Rautaveteen Vammalan Kallialassa.


title: Kuolemanjärvi (Sastamala)

text: Järven pinta-ala on 1,4 hehtaaria ja sen pituus on 200 metriä ja leveys 150 metriä. Järven luusua sijaitsee järven etelärannalla, josta saa alkuunsa 1,3 kilometriä pitkä laskuoja Rautajokeen. Järven rantaviiva on 0,56 kilometriä pitkä ja ranta on pääosin metsäistä suota, mutta itärannassa on moreeni- ja kalliopohjaista metsämaastoa. Siellä on yksi loma-asunto, jonne johtaa tie Pohjalanjärveltä.


title: Kuolemanjärvi (Sastamala)

text: Vuonna 1847 talollinen David Henricsson (Yli Juurakko) Karkusta haki lupaa kuivauttaa Kuolemanjärven ja sai siihen luvuan 1849. Järven vedenpintaa laskettiin vuonna 1863 alemmaksi, mutta järveä ei kokonaan kuivattu. Järvenlaskun seurauksena järven rannoilla voitiin kasvattaa heinää ja laiduntaa karjaa.


title: Ignoi Vornanen

text: Ignoi (Ignatei) Vornanen (13. tammikuuta 1827 Korpiselkä – 13. syyskuuta 1889) oli suomalainen metsästäjä ja maanviljelijä.


title: Ignoi Vornanen

text: Vornasen isä oli maanviljelijä Kassun Jeolo Vornanen, hänen äitinsä oma sukunimi oli Puruskainen. Korpiselän Tolvajärven kylässä syntynyt Vornanen kuului tunnettuun Karjalan metsästäjäsukuun. Maanviljelyksen ohella metsästystä harrastanut Vornanen ulotti riistanpyyntiretkensä Raja-Karjalasta aina Inkeriin, Varsinais-Suomeen ja Pohjanmaalle. Suurten nälkävuosien aikaan Vornanen metsästi poikineen senaatin kehotuksesta susia ja ilveksiä Varsinais-Suomessa. Talvella 1880-1881 tehty pyyntiretki toi saaliiksi yhteensä 23 riistaeläintä, enimmäkseen ilveksiä, mikä lisäsi Vornasen mainetta metsästäjänä ja tuotti tapporahojen lisäksi ylimääräisen 2 000 markan palkkion. Vornanen metsästi enimmäkseen koirien avulla. Yhteensä kerrotaan Vornasen poikineen saalistaneen yli 400 ilvestä ja kymmeniä susia sekä olleen mukana 70 karhun pyynnissä. Hän osallistui myös pyyntiretkiin, joille metsästyksen harrastajat tulivat maksua vastaan kaatamaan suurriistaa. Kivennavalla Vornanen oli tällaisen retken oppaana itselleen keisarille ja sai onnistuneen kaadon palkkiona sata hopearuplaa. Kaadettua karhua saatettiin tuolloinkin lepytellä loitsulla "Ole kiitetty Jumala, / ylistetty luoja yksin, / kun annoit otson osaksi, / salo kullan saalihiksi! / Hyvin meihin metsä mieltyi, / taipui ainoinen Tapio."


title: Ignoi Vornanen

text: Vornanen oli naimisissa kaksi kertaa, toisen puolisoista nimi oli Doarie Ratinen. Vornasen pojat Jyrki, Petri ja Iivana 1. avioliitosta tulivat tunnetuiksi metsästäjinä isänsä kanssa tekemillään pyyntiretkillä.


title: Ignoi Vornanen

text: Vornasesta on tehty 2006 Vilho Nissisen säveltämä ja Martti Piston sanoittama laulu "Karhunkaataja Ignoi Vornanen".


title: Kaivolammi (Sastamala)

text: Kaivolammi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautajoen valuma-alueesta, jonka laskujoki Rautajoki laskee Rautaveteen Vammalan Kallialassa.


title: Kaivolammi (Sastamala)

text: Järven pinta-ala on 1,1 hehtaaria ja sen pituus on 230 metriä ja leveys 60 metriä. Rautajoki virtaa lammen läpi ja jatkaa etelässä sijaitsevan luusuan jälkeen matkaansa Kaivolamminojana, joka on Rautajoen keskijuoksua. Järven rantaviiva on 0,50 kilometriä pitkä ja ranta on pääosin peltoa tai moreeni- ja kalliopohjaista metsämaastoa. rantoja ei ole rakennettu eikä sinne johda tietä.


title: Kaivolammi (Sastamala)

text: Vanha järven kirjoitusasu oli "Kaivolampi". Järven vedenpintaa on laskettu vuonna 1892.


title: Mona Brorsson

text: Mona Brorsson (s. 28. maaliskuuta 1990) on ruotsalainen ampumahiihtäjä.


title: Mona Brorsson

text: Brorsson sijoittui Oslon MM-kilpailuissa 2016 pikakilpailussa kuudenneksi. Tätä ennen hän oli sijoittunut maailmancupin osakilpailussa parhaimmillaan 17:nneksi. Pyeongchangin olympialaisissa 2018 hän hiihti naisten viestissä toisen osuuden Ruotsin hopeajoukkueessa. Takaa-ajokilpailussa hän oli kymmenes, yhteislähdössä kolmastoista ja normaalimatkalla neljästoista.


title: Mona Brorsson

text: Brorsson on saavuttanut takaa-ajon Euroopan-mestaruuden ampumahiihdon EM-kilpailuissa 2014 Nove Mestossa.


title: Mona Brorsson

text: Maailmancupissa Brorsson on sijoittunut parhaimmillaan viidenneksi Nové Měston yhteislähtökilpailussa kaudella 2018–2019.


title: Maria Strøm Nakstad

text: Maria Strøm Nakstad (s. 17. joulukuuta 1991) on norjalainen maastohiihtäjä, joka edusti aktiiviurallaan Byåsen Skiklubia.


title: Maria Strøm Nakstad

text: Maastohiihdon maailmancupissa Nakstad kilpaili ensimmäisen kerran Davosin 10 kilometrin vapaan hiihtotavan kilpailussa joulukuussa 2014 päästen heti maailmancupin pisteille oltuaan 21:s. Toisen kerran hän saavutti saman sijoituksen Lillehammerin 15 kilometrin yhdistelmäkilpailussa joulukuussa 2015. Parhaimmillaan hän sijoittui 15:nneksi Nové Měston 10 kilometrin vapaan hiihtotavan kilpailussa tammikuussa 2016. Nakstad lopetti uransa kauden päätteeksi.


title: Salosjärvi (Sastamala)

text: Salosjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautajoen valuma-alueesta, jonka laskujoki Rautajoki laskee Rautaveteen Vammalan Kallialassa.


title: Salosjärvi (Sastamala)

text: Järven pinta-ala on 2,6 hehtaaria ja sen pituus on 250 metriä ja leveys 150 metriä. Järvi on Rautajoen läpivirtausjärvi, jonka luusua sijaitsee järven lounaisrannalla. Siitä jatkaa Pääjärvenoja, jonka nimi muuttuu keskijuoksulla Kaivolamminojaksi ja alajuoksulla Rautajoeksi. Järven rantaviiva on 0,91 kilometriä pitkä ja ranta on pääosin moreeni- ja kalliopohjaista metsämaastoa. Rannoille on rakennettu kolme loma-asunto, jolle johtaa tiet Pohjalajärveltä. Järven yli kulkee korkeajännitelinja.


title: Salosjärvi (Sastamala)

text: Vuonna 1893 järven vedenpintaa laskettiin alemmaksi.


title: Pääjärvi (Sastamala)

text: Pääjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautajoen valuma-alueesta, jonka laskujoki Rautajoki laskee Rautaveteen Vammalan Kallialassa.


title: Pääjärvi (Sastamala)

text: Järven pinta-ala on 70,6 hehtaaria ja sen pituus on 2,3 kilometriä ja suurin leveys 750 metriä. Järven luusua sijaitsee järven etelärannalla, josta saa alkuunsa 12 kilometriä pitkä Rautajoki. Rautajoki on yläjuoksulla nimeltä Pääjärvenoja, keskijuoksulla Kaivolamminoja ja vasta alajuoksulla Rautajoki.


title: Pääjärvi (Sastamala)

text: Järven rantaviiva on 6,8 kilometriä pitkä ja ranta on pääosin moreeni- ja kalliopohjaista metsämaastoa. Rannoilla on harvakseltaan mökkejä, joille johtaa tiet sekä Mouhijärven Tervamäestä että Vammalasta. Järvellä ei ole saaria. Kapteeninkalliolla on uimaranta ja laavu.


title: It’s Alive Films

text: It´s Alive Films Oy on Teemu Nikin ja Jani Pösön omistama elokuva- ja televisiotuotantoyhtiö. Yhtiö on perustettu vuonna 2013.


title: Jani Pösö

text: Jani Pösö on helsinkiläinen käsikirjoittaja ja tuottaja, joka omistaa yhdessä Teemu Nikin kanssa It´s Alive Films Oy:n.


title: Mustalammi (Sastamala)

text: Mustalammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Kuloveden alueeseen. Lampi on osa Rautajoen valuma-aluetta, jonka laskujoki Rautajoki laskee Rautaveteen Vammalan Kallialassa.


title: Mustalammi (Sastamala)

text: Lammen pinta-ala on 0,98 hehtaaria, ja sen pituus on 150 metriä ja leveys 90 metriä. Se sijaitsee metsäisen ja ojitetun suon reunassa ja suo-oja valuvat lampeen. Sen luusua sijaitsee järven länsirannalla, josta saa alkuunsa 400 metriä pitkä laskuoja Rautajokeen. Järven rantaviiva on 0,39 kilometriä pitkä, ja ranta on pääosin metsäistä suota, mutta itäranta on moreeni- ja kalliopohjaista metsämaastoa. Rannalla on yksi loma-asunto, ja lampea kiertää Pohjolanjärven Hornion yhdistävä tie.


title: Pikku-Poikkelus

text: Pikku-Poikkelus eli Vähä-Poikelus on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautajoen valuma-alueesta, jonka laskujoki Rautajoki laskee Rautaveteen Vammalan Kallialassa.


title: Pikku-Poikkelus

text: Järven pinta-ala on 1,8 hehtaaria ja sen pituus on 300 metriä ja leveys 50 metriä. Siihen laskee yksi tulo-oja ja järven luusua sijaitsee järven koillisrannalla, josta saa alkuunsa 550 metriä pitkä laskuoja Poikkelusojaan, joka yhtyy Rautajokeen Kaivolammin yläpuolella. Järven rantaviiva on 0,68 kilometriä pitkä ja ranta on pääosin moreeni- ja kalliopohjaista metsämaastoa, joka on rannassa metsäistä suota. Ranta on rakentamaton eikä sinne johda teitä. Järven ylittää korkeajännitelinja.


title: Iso-Poikkelus

text: Iso-Poikkelus eli Iso-Poikelus on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautajoen valuma-alueesta, jonka laskujoki Rautajoki laskee Rautaveteen Vammalan Kallialassa.


title: Iso-Poikkelus

text: Järven pinta-ala on 9,3 hehtaaria ja sen pituus on 650 metriä ja leveys 300 metriä. Järvellä on kolme tulo-ojaa lähisoilta ja sen luusua sijaitsee järven etelärannan pitkässä ja kapeassa lahdessa, josta saa alkuunsa kaksi kilometriä pitkä Poikkelusoja, joka yhtyy Rautajokeen Kaivolammin yläpuolella.


title: Iso-Poikkelus

text: Järven rantaviiva on 1,7 kilometriä pitkä ja ranta on pääosin moreeni- ja kalliopohjaista metsämaastoa. Rannalle on rakennettu kolme loma-asuntoa, joille johtaa tiet Lakkiniemestä. Matalassa rannassa on järven ainoa pieni saari.


title: Rajalammi (Rautajoki)

text: Rajalammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Kuloveden alueeseen. Lampi on osa Rautajoen valuma-alueesta, jonka laskujoki Rautajoki laskee Rautaveteen Vammalan Kallialassa.


title: Rajalammi (Rautajoki)

text: Lammen pituus on 90 metriä ja leveys 40 metriä. Se sijaitsee keskellä ojitettua suota ja sen laskujoki on yksi näistä ojista. Laskuoja päättyy kuitenkin metsään, josta sen valumavedet suotuvat alas Iso-Poikkeluksen suuntaan. Vedet jatkavat siitä eteenpäin Poikkelusojan kautta Rautajokeen. Lampi on rakentamaton eikä sinne johda tietä.


title: Saarijärvi (Rautajoki)

text: Saarijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautajoen valuma-alueesta, jonka laskujoki Rautajoki laskee Rautaveteen Vammalan Kallialassa.


title: Saarijärvi (Rautajoki)

text: Järven pinta-ala on 15,8 hehtaaria ja sen pituus on 600 metriä ja leveys 400 metriä. Siihen laskee soilta muutama tulo-oja ja sen luusua sijaitsee järven etelärannalla, josta saa alkuunsa kilometrin mittainen ja metsään päättyvä laskuoja. Järvestä valuvat vedet päättyvät Pikku-Poikkelukseen, joka laskee Poikkelusojaa myöten Rautajokeen.


title: Saarijärvi (Rautajoki)

text: Järven rantaviiva on 2,5 kilometriä pitkä ja ranta on pääosin moreeni- ja kalliopohjaista metsämaastoa. Osa rannoista ovat soistunutta metsää. Järvellä on yksi saari ja se on kasvamassa umpeen siten, että toinen saari muodostuu turpeesta. Loppukesästä umpeenkasvu jakaa järven kahteen altaaseen. Viereinen Saarilammin erottaa tästä ojaton suokannas.


title: Saarilammi (Rautajoki)

text: Saarilammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Kuloveden alueeseen. Lampi on osa Rautajoen valuma-alueesta, jonka laskujoki Rautajoki laskee Rautaveteen Vammalan Kallialassa.


title: Saarilammi (Rautajoki)

text: Lammen pituus on 150 metriä ja leveys 90 metriä. Se sijaitsee metsäisen suon keskellä ja siihen laskee pari suo-oja. Lammella ei ole laskujokea, mutta sen vedenpinta pysyy Saarijärven vedenpinnan korkeudella.


title: Titaanitrikloridi

text: Titaanitrikloridi eli titaani(III)kloridi (TiCl) on titaani- ja kloridi-ionien muodostama epäorgaaninen ioniyhdiste. Yhdistettä käytetään katalyyttinä orgaanisen kemian reaktioissa, ja sitä valmistetaan yleensä pelkistämällä titaanitetrakloridista.


title: Titaanitrikloridi

text: Huoneenlämpötilassa titaanitrikloridi on violettia tai ruskeaa kiteistä ainetta. Se on polymorfista, ja sillä on 4 eri kidemuotoa α-, β-, γ- ja δ-muodot. Näistä sinisiä ovat α-,γ- ja δ-titaanitrikloridit. Niiden rakenteelle on tunnusomaista kerrosmaisuus, ja kerrokset koostuvat TiCl-oktaedreistä. Alkeiskoppi on α-muodossa heksagonaalinen ja γ-titaanitrikloridissa kuutiollinen. Sen sijaan δ-titaanitrikloridin rakenne ei ole yhtä järjestäytynyt ja muistuttaa α- ja γ-muotojen välimuotoa. β-Titaanitrikloridi on väriltään ruskeaa, ja sen rakenteessa jokainen titaani-ioni on sitoutunut kolmeen kloridi-ioniin, jotka toimivat siltoina titaani-ionien välissä. Titaanitrikloridin kidemuodoista α-muoto on stabiilein, ja esimerkiksi β-titaanitrikloridi muuntuu α-titaanitrikloridiksi kuumennettaessa noin 250 °C:n lämpötilaan. Kidevedettömän yhdisteen lisäksi tunnetaan myös kidevedellinen heksahydraatti (TiCl·6HO)


title: Titaanitrikloridi

text: Titaanitrikloridi liukenee hyvin veteen ja muodostaa vedessä sinisiä, violetteja tai vihreitä akvakomplekseja. Yhdiste liukenee myös eräisiin orgaanisiin liuottimiin, kuten etanoliin, dimetoksietaaniin ja tetrahydrofuraaniin, mutta ei dietyylieetteriin eikä bentseeniin. Kuiva yhdiste saattaa syttyä palamaan ilman ja kosteuden vaikutuksesta. Yhdiste muodostaa monien liuottimien kanssa komplekseja; esimerkiksi tetrahydrofuraanikompleksi on väriltään sinivihreä ja pyridiinin kanssa muodostuva kompleksi vihreä. Titaanitrikloridi hajoaa voimakkaasti kuumennettaessa disproportioituen titaanitetrakloridiksi ja titaanidikloridiksi. Yhdiste on voimakas pelkistin.


title: Titaanitrikloridi

text: Titaanitrikloridia voidaan valmistaa liuottamalla metallista titaania laimeaan vetykloridiin, mutta yleensä sitä tuotetaan pelkistämällä titaanitetrakloridista. Pelkistimenä voidaan käyttää joko vetyä, titaania, alumiinia tai sinkkiä 500 °C:n lämpötilassa. Näin muodostuu α-kidemuotoa. Muita kidemuotoja voidaan valmistaa pelkistämällä titaanitetrakloridia alkyylialumiiniyhdisteillä joko 80 °C:n lämpötilassa, jolloin muodostuu β-muotoa, tai 150–200 °C:n lämpötilassa, jolloin muodostuu γ-titaanitetrakloridia. Jauhamalla joko α- tai γ-titaanitrikloridia muodostuu δ-kidemuotoa.


title: Titaanitrikloridi

text: Titaanitrikloridia käytetään useissa reaktioissa katalyyttinä. Yhdessä trietyylialumiinin kanssa sitä käytetään alkeenien polymeroinnissa tarvittavana Ziegler–Natta-katalyyttinä. Yhdistettä voidaan käyttää myös pelkistimenä muun muassa väriaineiden valmistuksessa ja karbonyyliyhdisteiden pelkistävässä kytkennässä visinaalisiksi dioleiksi ja alkeeneiksi. Yhdisteen vesiliuoksia käytetään mittaliuoksina titanometrisissä titrauksissa.


title: Kongon demokraattinen tasavalta olympialaisissa

text: Kongon demokraattinen tasavalta osallistui olympialaisiin ensimmäistä kertaa vuonna 1968 Méxicon kesäolympialaisissa. Seuraavan kerran maa nähtiin olympialaisissa vuonna 1984 Los Angelesissa. Tuosta alkaen maa on ollut kesäolympialaisissa mukana joka kerta. Maa ei ole saavuttanut mitaleita.


text: Talviolympialaisiin Kongon demokraattinen tasavalta ei ole osallistunut.


title: Anthony Carmona

text: Anthony Thomas Aquinas Carmona (s. 7. maaliskuuta 1953) on trinidadilainen lakimies ja poliitikko. Hän toimi Trinidad ja Tobagon presidenttinä 2013–2018. Ennen presidentiksi valintaansa hän oli tuomarina maansa korkeimmassa oikeudessa sekä Haagin kansainvälisessä tuomioistuimessa. Trinidad ja Tobagossa presidentin asema on lähinnä seremoniallinen.


title: Stephan Leyhe

text: Stephan Leyhe (s. 5. tammikuuta 1992 Schwaledfeld) on saksalainen mäkihyppääjä. Hän edustaa SC Willingeniä.


title: Stephan Leyhe

text: Leyhe debytoi mäkihypyn maailmancupissa joulukuussa 2014 Engelbergin osakilpailussa Sveitsissä. Hän oli kilpailussa 13. oltuaan ensimmäisen kierroksen jälkeen kahdeksantena. Leyhe saavutti tuolla sijoituksella myös uransa ensimmäiset maailmancupin pisteet. Kymmenen parhaan joukkoon hän sijoittui ensimmäisen kerran oltuaan yhdeksäs Sapporossa tammikuussa 2016. Ensimmäisen palkintosijansa Leyhe saavutti Wisłassa marraskuussa 2018 oltuaan toinen. Keski-Euroopan mäkiviikon 2018–2019 kokonaiskilpailussa hän sijoittui kolmanneksi ja 2016–2017 kahdeksanneksi. Continental Cupissa Leyhe on voittanut urallaan yhden osakilpailun Renassa joulukuussa 2014.


title: Stephan Leyhe

text: Leyhe oli saavuttamassa Saksalle lentomäen MM-hopeaa joukkuemäestä Kulmissa vuonna 2016. Lahden MM-kilpailuissa 2017 hän sijoittui normaalimäessä 13:nneksi. Pyeongchangin olympialaisissa 2018 hän oli mukana Saksan hopeajoukkueessa. Nuorten tasolla hänellä on MM-hopeaa joukkuemäestä vuosina 2010 Hinterzartenista ja 2011 Otepäästä.


title: Vincent Kriechmayr

text: Vincent Kriechmayr (s. 1. lokakuuta 1991) on itävaltalainen alppihiihtäjä. Hän edustaa TVN Wels Oberösterreich -seuraa.


title: Vincent Kriechmayr

text: Kriechmayr debytoi alppihiihdon maailmancupissa joulukuussa 2010 Alta Badian suurpujottelussa. Ensimmäiset maailmancupin pisteensä hän saavutti joulukuussa 2013 ollen Beaver Creekissä super G -kilpailun 16:s. Kriechmayr sijoittui kymmenen parhaan joukkoon ensimmäisen kerran maaliskuussa 2014 Kviftjellin super G:ssä. Hän oli tuolloin viides. Ensimmäisen palkintosijansa hän saavutti vuotta myöhemmin oltuaan Kvitfjellin super G:ssä toinen. Seuraavalla kaudella hän oli supersuurpujottelussa kolmas Jeongseonissa ja toinen Kvitfjellissä sekä sijoittui supersuurpujottelucupissa neljänneksi. Ensimmäisen voittonsa hän saavutti Beaver Creekin super G:ssä joulukuussa 2017. Hän oli samalla kaudella toinen Garmisch-Partenkirchenin syöksylaskussa. Ären finaalitapahtumassa hän voitti sekä syöksylaskun että supersuurpujottelun. Hän sijoittui supersuurpujottelun cupissa toiseksi ja syöksylaskucupissa viidenneksi ja maailmancupin kokonaiskilpailussa seitsemänneksi. Kaudella 2018–2019 hän oli toinen Lake Louisen supersuurpujottelussa ja voitti Wengenin syöksylaskun.


title: Vincent Kriechmayr

text: Kriechmayr on osallistunut kaksiin nuorten MM-kilpailuihin. Hän saavutti MM-hopeaa suurpujottelusta vuonna 2011 Crans Montanasta. Ensimmäisissä aikuisten MM-kilpailuissaan Sankt Moritzissa 2017 häm oli supersuurpujottelussa viides ja alppiyhdistetyssä kahdeksas. Pyeongchangin olympialaisissa 2018 hän sijoittui supersuurpujottelussa kuudenneksi ja syöksylaskussa seitsemänneksi.


title: Johann André Forfang

text: Johann André Forfang (s. 4. heinäkuuta 1995 Tromssa) on norjalainen mäkihyppääjä. Hän edustaa Tromsø Skiklubbia.


title: Johann André Forfang

text: Forfang voitti nuorten MM-kilpailuissa 2015 Almatyssa normaalimäen kultaa ja oli vuotta aiemmin Val di Fiemmessä mukana Norjan pronssijoukkueessa. Aikuisten arvokisoissa hän on sijoittunut henkilökohtaisessa kilpailussa neljänneksi ja voittanut joukkuekilpailun kultaa lentomäen MM-kilpailuissa Tauplitzissa vuonna 2016. Lahden MM-kilpailuissa 2017 hän sijoittui normaalimäessä seitsemänneksi ja suurmäessä 12:nneksi ja oli mukana voittamassa Norjalle joukkuemäen hopeaa. Lentomäen MM-kilpailuissa Oberstdorfissa 2018 hän voitti joukkuekultaa ja oli henkilökohtaisessa kilpailussa kahdeksas. Myöhemmin samana vuonna hän saavutti Pyeongchangissa joukkuemäen kultaa sekä normaalimäen olympiahopeaa. Suurmäessä hän oli viides.


title: Johann André Forfang

text: Forfang debytoi mäkihypyn maailmancupissa joulukuussa 2014 Engelbergissä Sveitsissä ollen suurmäen kilpailussa 12. ja saavuttaen uransa ensimmäiset maailmancupin pisteensä. Ensimmäisen palkintosijansa hän saavutti Vikersundin lentomäessä helmikuussa 2015 sijoittuen kolmanneksi. Seuraavalla kaudella hän oli toinen Sapporossa ja Vikersundissa sekä kolmas Lillehammerissa ja Nižni Tagilissa. Ensimmäisen voittonsa hän saavutti Titisee-Neustadtissa maaliskuussa 2016. Myöhemmin samassa kuussa hän sijoittui Planicassa toiseksi sekä kahdesti kolmanneksi. Maailmancupin kokonaiskilpailussa hän oli viides ja lentomäkicupissa kolmas. Kaudella 2017–2018 hän voitti Willingenissä, sijoittui Rukalla ja Planicassa toiseksi sekä Nižni Tagilissa kolmanneksi. Maailmancupin kokonaiskilpailussa hän oli seitsemäs. Kaudella 2018–2019 hän saavutti Nižni Tagilissa voiton ja kakkossijan.


title: Johann André Forfang

text: Continental Cupissa Forfang on voittanut kolme osakilpailua, vuonna 2013 Vikersundissa, 2014 Renassa ja 2017 Titisee-Neustadtissa. Kesä-GP-sarjan osakilpailussa hän on ollut parhaimmillaan kolmas.


title: Johann André Forfang

text: Forfangin 15 vuotta vanhempi isoveli Daniel Forfang oli myös omalla ammattilaisurallaan mäkihyppääjä.


title: Belize olympialaisissa

text: Belize osallistui kesäolympialaisiin ensimmäistä kertaa vuonna 1968 ja on siitä alkaen osallistunut kesäkisoihin joka kerta 1-11 urheilijan joukkueilla lukuun ottamatta Moskovan vuoden 1980 kisoja, joita se boikotoi. Maa ei ole saanut mitaleja.


title: Belize olympialaisissa

text: Talviolympialaisiin Belize ei ole osallistunut.


title: Dominica olympialaisissa

text: Dominica on osallistunut jokaisiin kesäolympialaisiin vuodesta 1996 alkaen 2-6 urheilijan joukkueilla. Maa osallistui myös talviolympialaisiin kahden urheilijan joukkueella vuonna 2014. Maa ei ole voittanut mitaleja.


title: Lea Einfalt

text: Lea Einfalt (s. 19. toukokuuta 1994 Ljubljana) on slovenialainen maastohiihtäjä. Hän edustaa TSK Triglav Kranjia.


title: Lea Einfalt

text: Einfalt debytoi maastohiihdon maailmancupissa joulukuussa 2013 ollen Davosin 15 kilometrin vapaan hiihtotavan kilpailussa 54:s. Ensimmäiset maailmancupin pisteensä Einfalt saavutti joulukuussa 2014 niin ikään Davosista ollen 10 kilometrin vapaan kilpailussa 20:s. Tuo sijoitus on myös Einfaltin uran paras sijoitus yksittäisessä maailmancupin osakilpailussa. Tour de Skin 2015 viimeisen etapin osuusajoissa hän oli 11. nopein.


title: Lea Einfalt

text: MM-kilpailuihin Einfalt osallistui ensimmäisen kerran Val di Fiemmessä 2013, jolloin hän oli ainoalla matkallaan 10 kilometrin vapaalla 62:s. Falunissa 2015 hän sijoittui parhaimmillaan 26:nneksi 10 kilometrin vapaan hiihtotavan kilpailussa.


title: Lea Einfalt

text: Einfaltilla on nuorten MM-kisoista saavutettuna hopea yhdistelmäkilpailusta ja pronssi viestistä vuodelta 2012 Erzurumista sekä alle 23-vuotiaiden sarjassa hopea 10 kilometrin vapaan hiihtotavan kilpailusta Râșnovista 2016. Nuorten olympialaisissa hän sai pronssia 5 kilometrin perinteisen kilpailussa Innsbruckissa 2012. Euroopan nuorten olympiafestivaaleilla hän saavutti hopeaa 5 kilometrin vapaan kilpailussa Liberecissä 2011.


title: Marshallinsaaret olympialaisissa

text: Marshallinsaaret on osallistunut kesäolympialaisiin vuodesta 2008 4-5 urheilijan joukkueilla. Maan urheilijat ovat kilpailleet yleisurheilussa, uinnissa, taekwondossa ja painonnostossa. Talviolympialaisiin maa ei ole osallistunut. Maa ei ole voittanut mitaleja eikä saavuttanut pistesijoja, eli sijoitusta kahdeksan parhaan joukkoon.


title: Daniele Molmenti

text: Daniele Cristoforo Molmenti (s. 1. elokuuta 1984 Pordenone) on italialainen koskimeloja ja olympiavoittaja. Hän kilpailee K-1 -luokassa. Molmenti saavutti olympiakultaa 28-vuotissyntymäpäivänään vuoden 2012 kesäolympialaisissa Lontoossa omassa luokassaan. Tuo kultamitali on Molmentin uran ainoa olympiamitali. Urallaan Molmenti on saavuttanut 15 arvokisamitalia, kun MM- ja EM-kilpailut lasketaan mukaan. MM-kisoista hän on saavuttanut kaksi kultaa, kaksi hopeaa ja kaksi pronssia. EM-kisoista Molmentille on kertynyt kolme kultamitalia, kaksi hopeamitalia ja kolme pronssista mitalia. Seitsemän Molmentin arvokisamitaleista on henkilökohtaisia. Molmenti on 170 senttimetriä pitkä ja painaa 69 kilogrammaa. Hän on osallistunut kaksiin kesäolympialaisiin.


title: Pientä pintaremonttia

text: Pientä pintaremonttia on vuoden 2006 alkaen esitetty suomalainen sisustusohjelma. Ohjelmaa tuotti vuosina 2006–2013 Nordisk Film & TV ja vuosina 2013–2014 Eyeworks Finland. Ohjelmaa esitetään MTV3-kanavalla. Ohjelmassa remontoidaan ja sisustetaan rakennuksia. Ohjelman juontajana toimi Aleksi Sariola.


title: Pientä pintaremonttia

text: Ohjelman spin-offiksi tehtiin esitettiin vuosina 2014–2015 "Pientä mökkiremonttia," jonka juonsi alkuperäisformaatin tapaan Aleksi Sariola.


title: Venetsian pyöveli

text: Venetsian pyöveli () on vuonna 1963 valmistunut italialainen seikkailuelokuva. Luigi Capuanon ohjaaman elokuvan pääosia esittävät yhdysvaltalaiset Lex Barker ja Guy Madison sekä Alessandra Panaro ja Mario Petri.


title: Venetsian pyöveli

text: Venetsian dogen poika Sandrigo Bemba on menossa naimisiin kauniin Leonoran kanssa. Ennen häitä hän saa tietää olevansa dogen merirosvolaivalta pelastama lapsi. Leonoraa tavoittelee myös suurinkvisiittori Rodrigo Zeno, joka syyttää Sandrigoa maanpetturiksi ja tuomitsee hänet kuolemaan. Rodrigo houkuttelee pyöveliksi merirosvokapteeni Guarnierin, joka haluaa kostaa dogelle laivalla kadonneen poikansa kuoleman.


title: Venetsian pyöveli

text: "Venetsian pyöveli" on kuvattu Totalscope-laajakangastekniikalla Eastmancolor-väreissä Incir De Paolisin studiolla Roomassa sekä Venetsiassa. Se on yksinkertainen mutta melko viihdyttävä pukudraama ja miekkamiesseikkailu, jonka ansioita ovat värikäs puvustus sekä lavasteina toimivat Venetsian nähtävyydet. Elokuva on saatavilla hyvälaatuisena saksalaisena DVD:nä, joka sisältää italian-, saksan- ja englanninkieliset ääniraidat.


title: Terra Patris

text: Terra Patris Oy on konserni, jonka tytäryhtiöt toimivat bioenergia-, maanrakennuskone- ja sopimusvalmisteollisuudessa sekä veneiden valmistuksessa. Konserni on yksi merkittävimmistä polttopuukoneiden valmistajista maailmassa. Tämän lisäksi yritys toimii alihankinta- ja erikoiskonepajateollisuudessa. Yritys on perustettu vuonna 2000 ja sen palveluksessa työskentelee yli 500 henkeä. Tilikaudella 2013-2014 konsernin yhtiöiden liikevaihto oli yhteensä lähes 70 M€.


title: Maksim Kondratjev

text: Maksim Valerjevitš Kondratjev (; s. 20. tammikuuta 1983 Toljatti, Venäjän SFNT, Neuvostoliitto) on venäläinen jääkiekkopuolustaja, joka pelaa KHL-joukkue Traktor Tšeljabinskissa.


title: Maksim Kondratjev

text: Kondratjev on Lada Toljatin kasvatti. Hän pelasi ensimmäiset miesten pelinsä 15-vuotiaana seuran kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 1998–1999. Kauden 2000–2001 Kondratjev pelasi osaksi Toljatin kakkosjoukkueessa ja osaksi sarjatasoa ylempänä Vysšaja Ligan TsSK VVS Samarassa. Toronto Maple Leafs varasi hänet kuudennella kierroksella 168. pelaajana . Kaudella 2001–2002 Kondratjev nousi Toljatin Superliiga-joukkueeseen, jossa tulokaskausi toi 42 runkosarja- ja neljässä playoff-ottelussa tehot 3+3=6.


title: Maksim Kondratjev

text: Kaudeksi 2003–2004 Kondratjev siirtyi Toronto Maple Leafsin organisaatioon. Hän pelasi seitsemän NHL-ottelua ilman tehopisteitä ja 18 AHL-ottelua farmijoukkue St. John's Maple Leafsissa tehopistein 3+5=8, kunnes Kondratjev palasi joulukuussa 2003 takaisin Lada Toljattiin. Maaliskuussa 2004 Maple Leafs kauppasi hänen ja Jarkko Immosen oikeudet, kesän ensimmäisen kierroksen varausvuoron sekä kesän toisen kierroksen varausvuoron New York Rangersiin vaihdossa Brian Leetchiin ja kesän 2004 neljännen kierroksen varausvuoroon. Kondratjev aloitti kauden 2004–2005 Rangersin farmijoukkue Hartford Wolf Packissa, mutta hän palasi marraskuussa 2004 taas Toljattiin vuoksi. Kaudella 2005–2006 Kondratjev pelasi Rangersissa 29 NHL-ottelua tehopistein 1+2=3 ja neljä ottelua Wolf Packissa. Tammikuussa 2006 Rangers kauppasi hänet Anaheim Ducksiin vaihdossa Petr Sýkoraan ja kesän toisen kierroksen varausvuoroon. Kondratjev pelasi loppukautensa kokonaan AHL-joukkue Portland Piratesissa.


title: Maksim Kondratjev

text: Kondratjev palasi kaudeksi 2006–2007 vapaana agenttina Lada Toljattiin, jossa hän teki pääsarjauransa yhden kauden piste-ennätyksensä tehoilla 3+16=19. Kondratjev teki myös pääsarjauransa yhden kauden jäähyennätyksen 144 minuutillaan, joilla hän sijoittui Superliigan jäähypörssissä kuudenneksi. Heinäkuussa 2007 Kondratjev teki vuoden mittaisen sopimuksen Anaheim Ducksin kanssa ja palasi Pohjois-Amerikkaan kaudeksi 2007–2008. Hän ehti pelata vain neljä NHL-ottelua, kunnes Kondratjev palasi taas kotimaahansa ja siirtyi SKA Pietarin riveihin. Kaudella 2008–2009 hän jatkoi uraansa Superliigan tilalle perustetussa KHL:ssä TsSKA Moskovan paidassa ja kaudeksi 2009–2010 Kondratjev siirtyi kaksivuotisella sopimuksella Salavat Julajev Ufaan. Kausi 2009–2010 päättyi Gagarin Cupiin.


title: Maksim Kondratjev

text: Kolmen Ufassa vietetyn vuoden jälkeen Kondratjev siirtyi vuoden mittaisella sopimuksella Lokomotiv Jaroslavliin kaudeksi 2012–2013. Lokakuussa 2012 hänet kuitenkin kaupattiin aiempaan seuraansa TsSKA Moskovaan vaihdossa Aleksandr Guskoviin. Kaudeksi 2013–2014 Kondratjev siirtyi kolmivuotisella sopimuksella Traktor Tšeljabinskiin.


title: Maksim Kondratjev

text: Kondratjev edusti Venäjää MM-kilpailuissa vuosina 2004 ja 2007, joista jälkimmäinen turnaus päättyi pronssiin. Hän pelasi myös alle 20-vuotiaiden MM-kilpailuissa vuosina 2002 ja 2003, joista molemmat turnaukset päättyivät maailmanmestaruuteen.


title: Elmo, urheilija

text: Elmo, urheilija on Juhani Peltosen kirjoittama ja Yleisradion toteuttama kuunnelma vuodelta 1977. Kestoltaan kuunnelma on 50 minuuttia ja sen ohjasi Lars Svedberg. Kyseessä on parodinen tarina Elmo-nimisestä suomalaisesta urheilusankarista, joka yltää hämmästyttäviin saavutuksiin, mutta on luonteeltaan hiljainen ja erikoinen. Kuunnelmassa ovat äänessä pääasiassa kaksi innokasta urheiluselostajaa. "Elmo, urheilija" sai kunniamaininnan Prix Italiassa vuonna 1979. Kuunnelmaa on esitetty Suomen lisäksi myös Australiassa, Espanjassa, Irlannissa, Italiassa, Itävallassa, Jugoslaviassa, Ruotsissa, Tsekkoslovakiassa ja Saksan Liittotasavallassa. Kuunnelmaa seurasivat vuonna 1978 kuunnelma "Elmo - muu maailma" ja romaani "Elmo". Vuonna 1981 tehtiin vielä televisioelokuva "Muistoja Elmosta".


title: Elmo, urheilija

text: "Elmossa" Juhani Peltonen parodioi menneiden vuosikymmenten urheiluselostajien kuten Paavo Noposen ja Pekka Tiilikaisen maalailevaa ja yltiöisänmaallista, muita kulttuureja vähättelevää ilmaisua sekä urheilusankaruutta ja sen lieveilmiöitä. Tärkein tyylikeino on äärimmilleen viety liioittelu: Elmo kaatuu sadan metrin juoksussa mutta tekee silti maailmanennätyksen, ottaa nokoset kesken hiihtokilpailun, polttaa piippua maaliin tullessaan, muodostaa yksin koko Suomen kisajoukkueen, kiirehtii lajien suorituspaikalta toiselle, tekee yksin kaikki jääkiekko-ottelun maalit ja niin edelleen. Palkintokorokkeella pasifistinen Elmo haluaa Maamme-laulun sijasta kuunnella Armas Järnefeltin kehtolaulun (Berceuse, 1904).


title: Elmo, urheilija

text: Yleisradio on julkaissut kuunnelman CD-levyllä. Sitä esitetään myös radiouusintana silloin tällöin, viimeksi elokuussa 2016 Rion kesäolympialaisten aikaan.


title: Australian avoin tennisturnaus 2015

text: Vuoden 2015 Australian avoin tennisturnaus pelattiin 19. tammikuuta – 1. helmikuuta 2015 Melbournessa. Se oli kaikkiaan 103:s Australian avoin tennisturnaus ja vuoden ensimmäinen Grand Slam -turnaus.


title: Australian avoin tennisturnaus 2015

text: Kaksinpelien hallitsevat mestarit olivat Stanislas Wawrinka ja Li Na, joka lopetti uransa vuoteen 2014. Ottelukaavio julkaistiin 16. tammikuuta 2015. Turnauksen voittivat tänä vuonna miesten kaksinpelissä Novak Đoković ja naisten kaksinpelissä Serena Williams.


title: Australian avoin tennisturnaus 2015

text:
Lähde:
Lähde:


title: Gakuen Alice

text: Gakuen Alice on Higuchi Tachibanan luoma manga-sarja. Sarjaa alettiin julkaista Hana to Yume nimesessä shoujo lehdessä vuonna 2003. Sarjan pohjalta on tehty myös 26 osainen anime.


title: Gakuen Alice

text: Tarina päähenkilö on Mikan-niminen tyttö. Kun hänen paras ystävänsä Hotaru lähetetään Tokioon sisäoppilaitokseen nimeltään Alice, hänet valtaa suuri suru. Odotettuaan noin vuoden Hotarua että hän tulisi kesäksi takasin paljastuukin ettei hän tulekaan. Suruissaan Mikan karkaa kotoa ja lähtee tapaan Hotarua Alice akatemiiaan. Hän pääsee koululle, jolloi Mikan tapaa kaksi miestä koulun porttien edessä. He lupaavat Mikanille viedä tämän kouluun, vaikka oikeasti he yrittävät siepata Mikanin, koska luulevat tätä Aliceksi. Mikanin pelastaa koulun opettaja Narumi. Mikan kertoo Narumille miksi on täällä, jolloin samaan aikaan Narumi huomaa jotain erityistä. Hän lupaa päästää Mikanin kouluun opiskelemaa, koska millään muulla tavalla tämä ei kuelma voisi tavata ystäväänsä. Narumi kertoo myös Mikanille mikä on Alice kyky, jonka kaikki opiskelia koulussa omaavat. Mikanin koulu-elämä alkaan ja hän kohtaa monia haasteita, kuten oman Alicensa löytämisen. Pian hän kuitenkin huomaa että koulun menneisyyteen liittyy jotain hänärää, joka vainoaa nykyäänkin koulua ja sen oppilaita.


title: Gakuen Alice

text: Alice on erityinen kyky, jollaisen omaavat vain harvat. Se vaihtelee henkilöittäin, tosin se saattaa kulkea samana suvussa, jolloin vaikka äidillä ja tyttärellä on sama Alice.


title: Gakuen Alice

text: Esimerkki Aliceja: tuli, illuusioiden luonti, ihmisferonomi yms.


title: Gakuen Alice

text:
Alicet jakautuvat neljään ryhmään.
1. Alice kyky kestää vain lapsuus iän ja katoaa aikustuttua.
2. Kestää koko elämän mutta se on hyvin heikko.
3. On voimakas, mutta joka kerta kun sitä käyttää se lyhentää Alice kyvyn kesto aikaa. Joten tämäkin hälvenee aikanaan.
4. Tämäkin on voimakas, mutta joka kerta kun sitä käyttää se lyhentää käyttäjän elinaikaa. Tämä viimeinen ryhmä on erittäin harvinainen.


title: Gakuen Alice

text: Mikan on tarinan päähenkilö ja on sarjan alussa noin 10-vuotias. Hän on positiivinen ja uuttera tyttö mutta myös melkoinen itkupilli. Sarjan alussa Mikanin Alice-kyky on Mitätöimisen Alice.


title: Gakuen Alice

text: Natsume on tarinan miespäähenkilö. Hän on tarinan alussa 10-vuotias. Natsume on hiljainen ja hyvin kapinallinen luonteeltaan, mutta hän on myös hyvin lojaali eikä ikinä pettäisi ystäviään. Natsumen Alice-kyky on tuli. Hän ja Mikan eivät tarinan alussa tule toimeen keskenään, mutta myöhemmässä vaiheessa heistä tulee erittän läheisiä toisillee.


title: Gakuen Alice

text: Tärkeässä osassa oleva henkilö, joka rakastaa eläimiä. Häntä voi alussa luulla kylmäksi persoonaksi mutta todellisuudessa hän on kiltti ja välittävä ihminen. Ruka on myös Natsumen paras ystävä. Hänen Alice-kykynsä on Eläinferomonin Alice.


title: Gakuen Alice

text: Päähenkilö Mikanin paras ystävä ja myös merkittävä henkilö. Hän on hiljainen, älykäs ja vakava mutta hyvä ihminen. Hänen Alice-kykynsä on Oivallusten Alice.


Gakuen Alice


title: Gakuen Alice

text: Gakuen Alice Anime ( jaksot 1-26)


title: Teatteri Avoimet Ovet

text: Teatteri Avoimet Ovet on näyttelijä ja pukusuunnittelija Liisi Tandefeltin perustama teatteri, joka toimi 1994 alkaen kiertuetoiminnan järjestäjänä ja vuodesta 1997 ammattiteatterina, nykyisin Helsingin Erottajalla. Sillä on neljä vakituista työntekijää, vuosittain noin 125 esitystä ja yli 10 000 katsojaa. Teatteria johtaa Heini Tola.


title: Teatteri Avoimet Ovet

text: Tandefelt perusti Avoimet Ovet vuonna 1994 hoitamaan 1970-luvulla alkanutta sekä ulkomaille että muualle Suomeen suuntautunutta kiertuetoimintaansa. Tandefelt löysi vuonna 1997 teatterin tiloiksi entisen pankkikonttorin Töölöstä, Museokadun ja Cygnaeuksenkadun kulmasta. Esitystoiminta alkoi siellä seuraavana vuonna. Tandefelt toimi Avoimien Ovien johtajana vuoteen 2003.


title: Teatteri Avoimet Ovet

text: Teatterin esikuvina toimivat eurooppalaiset kahvilateatterit, ja kulttuuriklubit. Ohjelmistossa oli aluksi vahva painotus klassiseen musiikkiin ja kirjallisuuteen, erityisesti runouteen. Heini Tolan johtajakaudella vuodesta 2004 lähtien toiminnan perustana ovat suomalaiset draamatekstit, joista tehdään kaksi ensi-iltaa vuodessa ja näistä kolmisenkymmentä näytöstä. Niiden lisäksi toimitiloissa järjestetään vierailunäytäntöjä sekä laulelmiin ja runoihin keskittyviä tilaisuuksia. Teatterin omien tuotantojen pelkistetty, mutta kekseliäs teatteriestetiikka on muodostunut jo käsitteeksi. Teatterille on vähitellen vakiintunut oma ensemble, vaikka kiinnitettyjä näyttelijöitä ei ole.


title: Teatteri Avoimet Ovet

text: Vuonna 2013 teatteri joutui muuttamaan Töölöstä uusiin toimitiloihin, jotka löytyivät kaupungin sydämestä Erottajalta, entisestä Diana-auditoriosta.


title: Teatteri Avoimet Ovet

text: Helsingin kulttuuripääkaupunkivuonna 2000 Teatteri Avoimet Ovet sai Vuoden esteettinen teko -palkinnon ja vuonna 2009 Vuoden Teatteri -palkinnon. Vuonna 2012 teatterinjohtaja Heini Tola sai Minna Canthin seuran kulttuuripalkinnon.


title: Teatteri Avoimet Ovet

text: Avoimet Ovet on tuottanut useita suosittuja näytelmiä, muun muassa "Muista minut" (2013) "Pala palalta pois" (2015) ja "Erottaja 1917–18" (2017).


title: Teatteri Avoimet Ovet

text: Teatterin toimintaa ovat vuosien varrella tukeneet Helsingin kulttuurikeskus, Suomen opetus- ja kulttuuriministeriö sekä teatterin oma kannatusyhdistys.


title: Bolhrad

text: Bolhrad (, ) on pieni kaupunki Ukrainan Odessan alueella. Bolhrad sijaitsee Odessasta linnuntietä noin 180 kilometriä ja maanteitse noin 240 kilometriä lounaaseen, ja alle 10 kilometrin etäisyydellä sen länsipuolella on Moldovan raja. Kaupungin kautta kulkee Odessasta saapuva eurooppatie joka jatkaa Moldovan etelärajalla sijaitsevan Giurgiuleștin kautta edelleen Romaniaan. Kaupunkiin johtaa myös rautatieyhteys, sillä Moldovan eteläosiin vievä, pääosin Moldovan rautateille kuuluva rata koukkaa Ukrainan puolelle kaupungin kohdalla.


title: Bolhrad

text: Vuoden 2013 alussa Bolhrad asui virallisen arvion mukaan runsas 15 600 henkeä. Kaupunki on osa runsaan 69 300 asukkaan Bolhradin piiriä.


title: Bolhrad

text: Kaupungissa on syntynyt esimerkiksi Ukrainan presidentti Petro Porošenko.


title: Roberto Pereyra

text: Roberto Maximiliano Pereyra (s. 7. tammikuuta 1991 San Miguel de Tucumán) on argentiinalainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Watfordia.


title: Roberto Pereyra

text: Pereyra teki ensiesiintymisensä argentiinalaisen Club Atlético River Platen edustusjoukkueessa sarjaottelussa 16. toukokuuta 2009, kun joukkue hävisi Club Atlético Huracánille vieraissa 0–4. Ottelu oli hänen ainoansa kaudella 2008–2009. Pereyran vastuu River Platessa kasvoi vähitellen: hän pelasi toisella kaudellaan 15 ja kolmannella 27 sarjaottelua.


title: Roberto Pereyra

text: Elokuussa 2011 Italian Serie A:n Udinese Calcio osti Pereyran kahdella miljoonalla eurolla. Ensimmäisellä Udinese-kaudellaan hän pelasi 11 sarjaottelua, mutta kahden seuraavan ajan lukeutui joukkueen runkopelaajiin pelaten niiden aikana yhteensä 73 sarjaottelua. Heinäkuussa 2014 Udinese lainasi Pereyran seuraavaksi kaudeksi samassa sarjassa pelaavaan Juventukseen. Hän nousi heti tärkeäksi pelaajaksi Juventuksessa pelaten kaudella 2014–2015 yhteensä 35 sarjaottelua, joista 27 avauskokoonpanossa. Pereyra saavutti kauden aikana Italian-mestaruuden ja Italian cupin voiton sekä toisen sijan Mestarien liigassa ja Italian supercupissa. Kauden jälkeen Juventus lunasti Pereyran itselleen 14 miljoonalla eurolla.


title: Roberto Pereyra

text: Argentiinan maajoukkueessa Pereyra teki ensiesiintymisensä vuonna 2014. Hän on pelannut kahdeksan A-maaottelua (tilanne 3. heinäkuuta 2015).


title: Vid Belec

text: Vid Belec (s. 6. kesäkuuta 1990 Maribor, Slovenia) on slovenialainen jalkapalloilija, pelipaikaltaan maalivahti. Hän edustaa kaudella 2014–2015 Turkin Superliigassa pelaavaa Torku Konyasporia.


title: Vid Belec

text: Belec liittyi italialaisen Internazionalen juniorijoukkueeseen tammikuussa 2007. Internazionale lainasi hänet kesällä 2010 Serie B:n FC Crotoneen, jossa hän pelasi kahden kauden aikana 50 sarjaottelua. Kaudeksi 2012–2013 Belec palasi Internazionaleen, muttei pelannut kauden aikana otteluakaan. Kaudeksi 2013–2014 hänet lainattiin Portugalin Primeira Ligan Sporting Club Olhanenseen ja kaudeksi 2014–2015 Turkin Superliigan Konyasporiin.


title: Vid Belec

text: Slovenian maajoukkueessa Belec teki ensiesiintymisensä vuonna 2014. Hän on pelannut yhden A-maaottelua (tilanne 21. joulukuuta 2014).


title: Pelikasvatus

text: Pelikasvatus on kasvatustyötä, jolla pyritään ehkäisemään pelaamisen haittoja, parantamaan pelilukutaitoa ja lisäämään tietoa pelaamisen eri ulottuvuuksista. Pelikasvatus liittyy usein digitaalisiin peleihin, joita voidaan pelata esimerkiksi tietokoneilla, tableteilla, pelikonsoleilla ja puhelimilla. Pelaamisella voidaan kuitenkin tarkoittaa kaikkea sellaista vapaaehtoista toimintaa, jossa yhteisten sääntöjen pohjalta tehdään haastavilta tuntuvia asioita, ja jossa on havaittava lopputulos.


title: Pelikasvatus

text: Pelikasvatukseen liittyy tiiviisti "pelisivistyksen" käsite, joka tarkoittaa pelaamisen kokonaisvaltaista ymmärrystä. Pelisivistyksen puolestaan liittyy "pelilukutaidon" käsite, jolla tarkoitetaan sitä, että yksilö hahmottaa pelaamisen merkityksen nyky-yhteiskunnassa, osaa tulkita pelien sisältämiä viestejä, tuntee pelien eri osa-alueet ja ymmärtää pelaamisen kulttuurisena ilmiönä nyky-yhteiskunnassa. Pelikasvatuksella voidaan lisätä pelisivistystä ja -lukutaitoa.


title: Pelikasvatus

text: Pelikasvatus on osa mediakasvatuksen kokonaisuutta, jonka tehtävänä on antaa yksilöille valmiuksia toimia mediayhteiskunnassa. Se kohdistuu kaiken ikäisiin ihmisiin, ei siis ainoastaan lapsiin ja nuoriin. Koska teknologinen kehitys on nopeaa, tarvitsevat usein myös aikuiset pelikasvatusta. Myönteisen pelaamisen kulttuurin kehittyminen edellyttää kaikkien pelialan toimijoiden (pelaajat, pelienkehittäjät, ammattikasvattajat, vanhemmat) yhteistyötä.


title: Ritva Kokkola

text: Ritva Kokkola (s. 1948 Kemi) on suomalainen kirjailija. Hän on kirjoittanut aikuisten jännitysromaaneita, lasten- ja nuortenkirjoja ja novellikokoelman.


title: Ritva Kokkola

text: Kokkola syntyi ja kävi koulunsa Kemissä. Hän opiskeli Turun yliopistossa muun muassa englantilaista filologiaa, kirjallisuustiedettä ja uskontotiedettä, minkä jälkeen hän työskenteli Kemissä kieltenopettajana. Kirjoittamista hän on opiskellut Lapin Kirjallisuusseuran ja Kemin työväenopiston kursseilla.


title: Ritva Kokkola

text: Kokkolan esikoisteos "Lukukauden loppu" ilmestyi vuonna 2005. Se on Kemiin sijoittuva jännitysromaani, kuten myös Kokkolan toinen teos, "Kaupunginjohtajan kuolema" (2008). Syksyllä 2010 Kemin kaupunginteatterissa esitettiin "Kaupunginjohtajan kuolemaan" pohjautuva Taava Hakalan ohjaama näytelmä "Henki pois!". Kokkolan kolmas rikoskirja "Murhattu mieli" ilmestyi vuonna 2011. Häneltä on ilmestynyt myös novellikokoelma "Palasin kynnykseltä" (2010). Uusin teos on "Johanneksen puu" (2016), jota hän itse pitää tähänastisena pääteoksenaan. Kokkolan kirjoja on kustantanut Myllylahti ja Nordbooks.


title: Ritva Kokkola

text: Kokkola on kirjoittanut myös lasten- ja nuortenkirjoja. Vuonna 2009 ilmestyi nuortenromaani "Koira katoaa", joka sijoittuu aiempien kirjojen tavoin Kemiin. Hän on kirjoittanut myös "Ansku ja Armas" -lastenkirjasarjaa.


title: Ritva Kokkola

text: Kokkola on Suomen Kirjailijaliiton, Dekkariseuran ja Lapin Kirjallisuusseuran jäsen.


title: Gangsta’s Paradise

text: Gangsta’s Paradise on yhdysvaltalaisräppäri Coolion kappale, jolla myös vierailee laulaja L.V.. Kappale julkaistiin Coolion Gangsta's Paradise-studioalbumilta sekä hänen Dangerous Minds Soundtrackiltä vuonna 1995. Kappaleen kertosäe ja musiikki sisältävät samanlaisuuksia Stevie Wonderin vuoden 1976 kappaleen "Pastime Paradise" kanssa.


title: Gangsta’s Paradise

text: Kappale sijoittui Billboard's Greatest Songs of All-Time -listan 69. sijalle ja oli Yhdysvaltain "Billboard"-listan myydyin single vuonna 1995. Vuonna 2008 se sijoittui VH1:n "100 Greatest Songs of Hip Hop"-listan 38. sijalle. Coolio palkittiin Grammyllä kategoriassa "Paras rap-esitys soolona" sekä kahdella MTV Video Music Awardilla kategorioissa "Paras rap-video" ja "Paras video elokuvasta". Näiden lisäksi se palkittiin vuoden kappaleena/albumina Billboard Music Awardilla. Kappale äänestettiin vuoden parhaaksi singleksi The Village Voice Pazz & Jop-kriitikkokyselyssä.


title: Gangsta’s Paradise

text: Kappaletta myytiin jo pelkästään Yhdysvalloissa, Isossa-Britanniassa ja Saksassa itsessään yli viisi miljoonaa kopiota sekä maailmanlaajuisesti vähintään 5,7 miljoonaa kopiota, muodostuen yhdeksi kaikkien aikojen myydyimmistä singleistä. Coolio on esittänyt kappaleen livenä vuoden 1996 Billboard Music Awardsissa yhdessä L.V.:n ja Wonderin kanssa, vuoden 1996 Grammy-palkintogaalassa L.V.:n sekä hollantilaislaulaja Trijintje Oosterhuisin kanssa.


title: Miltiades nuorempi

text: Miltiades nuorempi (n. 550 - 489 eaa.) oli kreikkalainen sotapäällikkö ja valtiomies. Hän oli kotoisin Ateenasta. Hän nousi Traakian Khersonesoksen itsevaltiaaksi setänsä Miltiades vanhemman jälkeen.


title: Miltiades nuorempi

text: Persialaissotien aikana Miltiades ja hänen poikansa kunnostautuivat Ateenan puolustajina. Ensimmäisessä persialaissodassa Miltiades toimi strategoksena, ja hänen johtamansa ateenalaiset torjuivat Marathonin taistelussa 490 eaa. Persian hyökkäyksen. Toisessa persialaissodassa Miltiadeen poika Kimon voitti persialaiset Eurymedonjoen suistossa.


title: Ebenezer Assifuah

text: Ebenezer Kofi Assifuah-Inkoom (s. 3. heinäkuuta 1993 Accra) on ghanalainen jalkapalloilija, joka edustaa Raiffeisen Super Leaguessa pelaavaa FC Sionia. Molempijalkaisen Assifuahin pelipaikka on hyökkääjä.


title: Ebenezer Assifuah

text: Assifuah debytoi aikuisten tasolla vuonna 2011 kotimaansa Sekondi Eleven Wisessä. Vuonna 2012 Assifuah siirtyi kotimaansa pääsarjan Liberty Professionalsiin, jonka paidassa hän teki 16 pelaamassaan ottelussa kahdeksan maalia. Kesällä 2013 nuorten MM-kisojen jälkeen Assifuah siirtyi Eurooppaan ja Sveitsin Raiffeisen Super Leaguen FC Sioniin.


title: Ebenezer Assifuah

text: Assifuah edusti Ghanan alle 20-vuotiaiden maajoukkuetta vuodet 2012-2013. Vuonna 2013 hän oli mukana Ghanan pronssia saavuttaneessa joukkueessa alle 20-vuotiaiden MM-kisoissa Turkissa. Assifuah teki kisoissa kuusi maalia ollen koko kisojen paras maalintekijä.


title: Hannes Aigner

text: Hannes Aigner (s. 19. maaliskuuta 1989 Augsburg) on saksalainen koskimeloja ja olympiamitalisti. Hän kilpailee K-1-luokassa.


title: Hannes Aigner

text: Aigner on osallistunut kaksiin kesäolympialaisiin. Hän saavutti olympiapronssia vuoden 2012 kesäolympialaisista Lontoosta henkilökohtaisesta kilpailusta. Rio de Janeirossa 2016 hän sijoittui neljänneksi. Hän voitti K-1-luokan maailmanmestaruuden 2018. Aigner on myös kaksinkertainen K-1:n joukkuekilpailun maailmanmestari vuosilta 2010 ja 2011. EM-kilpailuissa hän on saavuttanut joukkuekultaa 2015, kolme hopeaa joukkuekilpailusta ja kaksi pronssin henkilökohtaisesta kilpailusta. Aigner edustaa Augsburger Kajak-Verein -seuraa. Hän on 183 senttimetriä pitkä ja painaa 80 kilogrammaa.


title: Telephantasm

text: A-Sides on Soundgardenin vuonna 2012 julkaisema kokoelma.


title: Klaus Brandner

text: Klaus Brandner (s. 30. tammikuuta 1990) on saksalainen alppihiihtäjä. Hän edustaa WSV Königsseetä.


title: Klaus Brandner

text: Brandner debytoi alppihiihdon maailmancupissa helmikuussa 2013 ollen Garmisch-Partenkirchenin syöksylaskussa 59. sijalla. Ensimmäiset maailmancupin pisteensä Brandner saavutti maaliskuussa 2014 Kviftjellin super G -kilpailussa ollen 20. Hänen paras sijoituksensa maailmancupin osakilpailussa on 14. sija, jonka hän saavutti helmikuussa 2016 Jeongseonin super G -kilpailusta.


title: Klaus Brandner

text: Brander on osallistunut yksiin nuorten MM-kisoihin vuonna 2010 Ranskassa.


title: Kenneth Rakvaag

text: Kenneth Rakvåg (s. 20. elokuuta 1983 Oslo) on norjalainen futsalmaalivahti, joka edustaa Norjan pääsarjassa Vegakamerateneä. Rakvåg on voittanut kolmesti Vegakameratenen kanssa Norjan mestaruuden. Hän on edustanut seuraa vuodesta 2009 alkaen.


title: Kenneth Rakvaag

text: Rakvåg kuuluu myös Norjan futsalmaajoukkueeseen. Hän on pelannut maajoukkueessa 37 ottelua ja on nykyisin sen ykkösmaalivahti. Rakvåg kuului maajoukkueeseen muun muassa Nordic Futsal Cupissa 2014. Hän on 184 senttimetriä pitkä ja painaa 83 kilogrammaa. Rakvågia pidetään yhtenä Pohjoismaiden parhaista futsalmaalivahdeista.


title: Annu Marttila

text: Annu Marttila (s. 23. toukokuuta 1973 Helsingissä) on entinen lapsinäyttelijä ja nykyinen yrittäjä. Marttilalla oli toinen päärooleista Heikki Partasen ohjaamassa elokuvassa "Pessi ja Illusia" (1984), jossa Marttila esitti Illusiaa. Vuonna 1986 hän esiintyi myös Päivi Hartzellin ohjaamassa elokuvassa Lumikuningatar, jossa Marttilalla oli sivurooli kevätkarnevaalin osanottajana.


title: Annu Marttila

text: Annu Marttila kirjoitti ylioppilaaksi Itäkeskuksen lukiosta vuonna 1992 ja maisteriksi hän valmistui Helsingin yliopistosta vuonna 2003. Tammikuussa 2010 hän väitteli Helsingin yliopiston humanistisessa tiedekunnassa tohtoriksi. Yleisen kielitieteen piiriin kuuluva väitös käsitteli ääntä kuvailevia linnunnimiä ja leksikaalisen ikonisuuden laajuutta. Marttila asuu nykyisin Helsingin Myllypurossa.


title: Pulmatehtävä

text: Pulmatehtävä on älyllistä toimintaa vaativa ratkontatehtävä. Pulmatehtäviä ovat esimerkiksi sudokut, kakurot ja erilaiset sanaristikot.


title: Sanna Pelliccioni

text: Sanna Pelliccioni (s. 1976 Oulu) on suomalainen lastenkirjailija, kuvittaja ja graafinen suunnittelija.


title: Sanna Pelliccioni

text: Pelliccioni on valmistunut filosofian maisteriksi biologiasta Oulun yliopistosta. Hän on opiskellut graafista suunnittelua muun muassa Pekka Halosen akatemiassa.


title: Sanna Pelliccioni

text: Vuodesta 2003 Pelliccioni on työskennellyt freelancer-kuvittajana. Hän on kuvittanut muun muassa Eppu Nuotion, Katri Tapolan ja Pia Perkiön lastenkirjoja. Ensimmäisen lastenkirjansa Pelliccioni teki omalle lapselleen. Teoksesta kehittyi sittemmin Onni-poika -kuvakirjasarja. Pelliccioni on ollut lastenkirjajärjestö IBBY Finlandin hallituksen jäsen.


title: Sanna Pelliccioni

text: Kirjojen lisäksi Pelliccioni on suunnitellut kuoseja, paperitarvikkeita ja kodin tuotteita.


title: Ismo Saario

text: Ismo Ilmari Saario (17. kesäkuuta 1938 Turku – 19. joulukuuta 1993 Helsinki) oli suomalainen näyttelijä, joka näytteli teatteriroolien lisäksi muutamassa suomalaisessa elokuvassa. Hänet muistetaan myös monista Ylen Radioteatterin kuunnelmista ja Mainostelevision MTV-teatterin televisiorooleista.


title: Ismo Saario

text: Saario kävi Teatterikoulun 1956–1959 ja teki kouluaikoina pieniä rooleja Suomen Kansallisteatterissa. Hän opiskeli sitten Kotkan musiikkiopistossa ollessaan kiinnitettynä Kotkan kaupunginteatteriin 1959–1961. Kotkasta hän siirtyi Kouvolan Teatteriin.


title: Elmo – muu maailma

text: Elmo – muu maailma on Juhani Peltosen Yleisradiolle kirjoittama kuunnelma vuodelta 1978. Kuunnelma on kestoltaan 54 minuuttia ja sen ohjasi Lars Svedberg. Edellisenä vuonna oli valmistunut kuunnelma Elmo, urheilija ja samana vuonna "Elmo – muu maailman" kanssa ilmestyi romaani "Elmo".


title: Elmo – muu maailma

text: Kuunnelmassa maailman paras urheilija, Elmo, kohtaa yksinään jalkapallossa muun maailman parhaat pelaajat. "Elmo – muu maailman" pääosissa ovat urheiluselostajat Immo ja Lyly, joita esittävät Kauko Helovirta ja Jarno Hiilloskorpi.


title: Elmo – muu maailma

text: Yleisradio on julkaissut "Elmo – muu maailman" CD-levyllä.


title: Dudu Cearense

text: Alexandro Silva de Sousa, taiteilijanimeltään Dudu Cearense (s. 15. huhtikuuta 1983 Fortaleza, Brasilia), on brasilialainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 Israelin pääsarjassa Ligat ha'Alissa pelaavaa Maccabi Netanyaa.


title: Dudu Cearense

text: Dudu Cearense on pelannut aiemmin pääsarjatasolla myös brasilialaisissa Esporte Clube Vitóriassa, Clube Atlético Mineirossa ja Goiás Esporte Clubessa, Japanin J. Leaguen Kashiwa Reysolissa, Ranskan Ligue 1:n Stade Rennais FC:ssa, Venäjän jalkapalloliigan PFK TsSKA Moskovassa sekä Kreikan Superliigan Olympiakos FC:ssa ja OFI Kreetassa. Hän on voittanut kolme kansallista mestaruutta: Venäjän mestaruuden TsSKA Moskovassa vuosina 2005 ja 2006 ja Kreikan mestaruuden Olympiakosissa kaudella 2008–2009.


title: Dudu Cearense

text: Brasilian maajoukkueessa Dudu Cearense on pelannut 11 ottelua vuosina 2004–2007. Hän oli mukana voittamassa Copa Américaa 2004.


title: Dudu Cearense

text: Vitória:


title: Dudu Cearense

text: TsSKA Moskova:


title: Dudu Cearense

text: Olympiakos:


title: Dudu Cearense

text: Atlético Mineiro:


title: Dudu Cearense

text: Goiás:


title: Dudu Cearense

text: Brasilian maajoukkue:


title: Dudu Cearense

text: ¹ Kauden 2001 tilastot puuttuvat


title: Mikko Heino

text: Mikko Juhani Heino (22. heinäkuuta 1946 Tampere – 8. joulukuuta 2014 Tampere) oli suomalainen koripalloilija. Insinöörinä työskennellyt Heino pelasi miesten SM-sarjaa Pispalan Tarmossa neljä kautta ja oli myös Tarmon pitkäaikainen seuratoimija.


title: Mikko Heino

text: Heino edusti Pispalan Tarmoa miesten SM-sarjassa neljä kautta vuosina 1971–1975. Tehokkaimmalla kaudellaan 1972–1973 hän teki 18 pelaamassaan ottelussa keskimäärin 14,1 pistettä ottelua kohden. Heino muistetaan "järkevänä" laiturina, joka onnistui tasaisesti laidastaan heittämissään kahden pisteen heitoissa


title: Mikko Heino

text: Heino vaikutti koripallossa pelaajanuransa lisäksi muun muassa seuratoimijana. Hän valmensi vuonna 1964 Sammon yhteislyseon Suomen oppikoulujen mestaruuscupin loppuotteluun, jossa se taipui hyvän vastuksen annettuaan Munkkiniemen yhteiskoulun poikamaajoukkuepelaajille. Pispalan Tarmossa Heino toimi parikymmentä vuotta vuorotellen sihteerinä, toiminnanjohtajana ja rahastonhoitajana. Hän oli myös tennisseura Tammer-Pallon perustajajäsen ja puheenjohtaja, ja oli mukana aloittamassa Tampereen koripallon Kortteliliigaa, jossa hän myös toimi erinäisissä tehtävissä.


title: Mikko Heino

text: Nuoruutensa Heino asui Kalevan kaupunginosassa. Heino oli naimisissa, ja hänen veljensä Veli-Matti Heino pelasi myös Tarmossa ja on seuran historian paras pisteidentekijä pääsarjassa. Mikko Heino sijoittuu samalla listalla kuudenneksi. Koulutukseltaan Heino oli insinööri. Hän loi työuransa Tampereen seutukaavaliitossa ja Pirkanmaan liitossa maa-aineksen oton ja maakunnallisen vesihuollon saralla. Heino kuoli 68 vuoden iässä Kaupin sairaalassa 8. joulukuuta 2014 vaikeaan sairauteen.


title: Viiriparatiisilintu

text: Viiriparatiisilintu ("Pteridophora alberti") on paratiisilintujen heimoon kuuluva varpuslintu.


title: Viiriparatiisilintu

text: Viiriparatiisilintua tavataan Uuden-Guinean saarella Indonesiassa ja Papua-Uudessa-Guineassa. Lajin on raportoitu olevan laajalle levinnyt ja yleinen, ja se on luokiteltu elinvoimaiseksi.


title: Rusettiparatiisilintu

text: Rusettiparatiisilintu ("Lophorina superba") on paratiisilintujen heimoon kuuluva varpuslintu.


title: Rusettiparatiisilintu

text: Rusettiparatiisilintua tavataan Uuden-Guinean saarella Indonesiassa ja Papua-Uudessa-Guineassa. Lajin kanta on vakaa, ja se on luokiteltu elinvoimaiseksi.


title: Paratiisiviuhkasiipi

text: Paratiisiviuhkasiipi ("Lophorina paradisea") on paratiisilintujen heimoon kuuluva varpuslintu.


title: Paratiisiviuhkasiipi

text: Paratiisiviuhkasiipeä tavataan Australian itäosissa Uudessa Etelä-Walesissa ja Queenslandissa. Lajin on raportoitu olevan yleinen levinneisyysalueensa pohjoisosissa, mutta harvinaisempi etelämpänä. Se on luokiteltu elinvoimaiseksi.


title: Matti Heino

text: Veli-Matti Heino (s. 29. tammikuuta 1949 Tampere) on suomalainen kilpauransa päättänyt koripalloilija. Hän edusti urallaan Pispalan Tarmoa ja Suomen maajoukkuetta.


title: Matti Heino

text: Heino pelasi miesten SM-sarjaa Pispalan Tarmossa kuusi kautta vuosina 1971–1977. Kaudella 1972–1973 hän oli SM-sarjan kolmanneksi paras pisteidentekijä 21,7 pisteen ottelukohtaisella keskiarvolla. Heino on Tarmon historian eniten pisteitä miesten pääsarjassa tehnyt pelaaja.


title: Matti Heino

text: Suomen maajoukkueessa Heino pelasi vuosina 1972–1975 15 maaottelua 2,8 pisteen keskiarvolla. Piste-ennätyksensä maajoukkueessa (14) Heino teki vuoden 1974 Pohjoismaiden-mestaruusturnauksessa Islantia vastaan. A-nuorten maajoukkueessa Heinolle kertyi kuusi maaottelua.


title: Matti Heino

text: Heinon veli Mikko Heino pelasi myös Tarmon pääsarjajoukkueessa ja toimi pitkään seuran taustahenkilönä.


title: Hapsuviuhkasiipi

text: Hapsuviuhkasiipi ("Lophorina magnifica") on paratiisilintujen heimoon kuuluva varpuslintu.


title: Hapsuviuhkasiipi

text: Hapsuviuhkasiipeä tavataan Indonesiassa, Papua-Uudessa-Guineassa ja Australiassa Queenslandin pohjoisosissa. Lajin on raportoitu olevan enimmäkseen yleinen koko levinneisyysalueellaan. Se on luokiteltu elinvoimaiseksi.


title: Papuanviuhkasiipi

text: Papuanviuhkasiipi ("Lophorina intercedens") on paratiisilintujen heimoon kuuluva varpuslintu.


title: Papuanviuhkasiipi

text: Papuanviuhkasiipeä tavataan Uuden-Guinean saarella Papua-Uudessa-Guineassa. Lajin on raportoitu olevan enimmäkseen yleinen koko levinneisyysalueellaan. Se on luokiteltu elinvoimaiseksi.


title: Joan of Arc

text: Joan of Arc on yhdysvaltalainen indie rock-yhtye Chicagosta. Se perustettiin vuonna 1995 Cap'n Jazz'n hajoamisen jälkeen. Laulaja Tim Kinsella on yhtyeen ainoa alkuperäinen jäsen. Joan of Arc tunnetaan elektroniikasta, sampleistä ja multi-trackkäyksestä; joissain biiseissä on 100 raitaa. Yhtyeen lyriikat ja kansikuvat ovat harhaanjohtavia, humoristisia ja hämmentäviä.


title: Kongon tasavalta olympialaisissa

text: Kongon tasavalta osallistui olympialaisiin ensimmäistä kertaa vuoden 1964 kesäolympialaisissa Tokiossa ja on tuosta alkaen ollut kesäolympialaisissa mukana vuosia 1968 ja 1976 lukuun ottamatta. Maa ei ole saavuttanut mitaleja.


title: Kongon tasavalta olympialaisissa

text: Talviolympialaisiin Kongon tasavalta ei ole osallistunut.


title: Insurgency

text: Insurgency on yhdysvaltalaisen New World Interactive -pelitalon kehittämä ja julkaisema taktinen ensimmäisen persoonan verkkoammuntamoninpeli, joka ilmestyi Steamissa 22. tammikuuta 2014. Peli käyttää Source-pelimoottoria, ja se on saatavilla Windows-, OS X- Linux- sekä SteamOS-käyttöjärjestelmille.


title: Insurgency

text: "Insurgency" perustuu "Half-Life 2" -pelin "" -modiin (2007).


title: Insurgency

text: "Insurgency" on joukkuepohjainen moninpeli, jossa korostuvat taktisuus, ryhmätyö ja tavoitteiden suorittaminen suoraviivaisen ammuskelun sijaan. Peli kuvaa modernia jalkaväkitaistelua, ja siinä ovat vastakkain kaksi suurimmillaan 16 pelaajan joukkuetta, turvallisuusjoukot ("Security") ja kapinalliset ("Insurgents"). Kumpikin joukkue jakautuu hyökkäys- ja tiedusteluryhmään. Pelaajan valittavissa on useita hahmoluokkia, kuten rynnäkkökiväärimies, konekiväärimies, tiedustelija, pioneeri ja tarkka-ampuja, joiden aseistus ja muut varusteet poikkeavat toisistaan. Konetuliaseiden lisäksi aseistukseen kuuluu kranaatteja ja muita räjähteitä sekä sinkoja.


title: Insurgency

text: Peli pyrkii realistisuuteen. Näytöllä ei ole kiinteää ristikkotähtäintä, vaan pelaajan on käytettävä aseen omia tähtäimiä ampuakseen tarkasti. Näyttö on muutenkin pelkistetty, sillä se ei sisällä tietoja pelihahmon terveydentilasta tai lippaassa jäljellä olevien patruunoiden määrästä eikä pelialueen pikkukarttaa. Pelihahmon kuolemaan riittää yleensä yhdestä kahteen osumaa. Pelaajat voivat kommunikoida keskenään radioteitse käyttöliittymän valikon tai mikrofonin välityksellä.


title: Insurgency

text: Useimmat pelin kentistä sijoittuvat asutuskeskuksiin, mutta mukana on myös esimerkiksi vuoristoon ja maaseudulle sijoittuvia harvemmin rakennettuja alueita. Lokakuussa 2014 julkaistun Nightfall-päivityksen myötä kaikista kentistä on sekä päivä- että yöaikaan sijoittuvat versiot.


title: Insurgency

text: Pelissä on useita pelimuotoja. Osassa pelimuodoista pelaajilla on vain yksi ”elämä” per pelikierros, mutta osassa tavoitteen suorittamalla voi saada vahvistusaallon, jolla voi herättää kuolleet joukkuetoverit henkiin aloitusalueelle, ja osassa on kiertävät, joskin määrältään rajalliset vahvistusaallot. Tyypillisiä tavoitteita ovat tietyn alueen tai rakennuksen valtaaminen ja puolustaminen, vihollisen asevaraston tuhoaminen tai yksinkertaisesti vihollisjoukkueen eliminointi.


title: Insurgency

text: Pelissä on myös yhteispelimuotoja, jossa ihmispelaajista koostuva joukkue pelaa tekoälyn ohjaamia botteja vastaan.


title: Insurgency

text: Pelin historia juontaa juurensa vuoteen 2002, jolloin Kanadan maavoimissa palvellut Andrew Spearin (”Argyll”) alkoi kehittää "Half-Life 2:een" "Operation: Counter-Insurgency" -modia. Tärkeä käännekohta modin kehityksessä oli "Unreal Tournament 2004:n" "" -modin kehittäjän Jeremy Blumin (”JBlum”) liittyminen mukaan kehitysryhmään. Modin nimi muutettiin myöhemmin muotoon "Insurgency: Modern Infantry Combat", ja se julkaistiin 1. heinäkuuta 2007.


title: Insurgency

text: Blum perusti vuonna 2010 Coloradon Denveriin New World Interactive -pelitalon (NWI), joka aloitti uuden, itsenäisen "Insurgency"-pelin kehittämisen. Heinäkuussa 2012 NWI käynnisti Kickstarter-joukkorahoituskampanjan pelin rahoittamiseksi, mutta kampanja saavutti vain 37 prosenttia 180 000 dollarin tavoitteestaan. Syyskuussa 2012 peli oli esillä PAX Prime -pelifestivaalilla Seattlessa. Pelin kehittäminen jatkui epäonnistuneesta kampanjasta huolimatta, ja sen esiversio julkaistiin pelin verkkosivustolla maaliskuussa 2013 ja Steam-pelikaupassa myöhemmin samassa kuussa.


title: Insurgency

text: "Insurgencyn" virallinen julkaisu oli Steamissa 22. tammikuuta 2014. Maaliskuussa 2014 peliin julkaistiin ensimmäinen sisältöpäivitys, Molotov Spring. Ilmaisia sisältöpäivityksiä on sittemmin julkaistu useita.


title: Insurgency

text: "Insurgency: Modern Infantry Combat" -modi valittiin Mod DB:n pelaajien vuoden 2007 modiksi ja SteamFriendsin vuoden 2007 Source-modiksi. Itsenäinen "Insurgency" oli ehdolla Indie DB:n vuoden 2014 indiepeliksi.


title: Insurgency

text: "Insurgencyn" arvosana Metacritic-sivustolla on 74 (asteikolla 0–100), Game Rankings -sivustolla 72,64 prosenttia (0–100 %) ja ReviewTrax-sivustolla hyvä (huono–keskinkertainen–hyvä–erinomainen).


title: Insurgency

text: Virallisen julkaisunsa jälkeen pelissä oli puolen vuoden ajan keskimäärin alle tuhat samanaikaista pelaajaa. Elokuussa 2014 peli oli Steamin alennusmyynnissä ja pelattavissa ilmaiseksi yhden viikonlopun ajan, mikä nosti samanaikaisten pelaajien määrän hetkellisesti yli 10 000:n ja koko kuukauden keskiarvon yli 2 000:een. Marraskuussa 2014 järjestetyn Humble Bundle -kampanjan jälkeen pelillä on ollut keskimäärin yli 3 000 samanaikaista pelaajaa.


title: Cookinsaaret olympialaisissa

text: Cookinsaaret on ollut kesäolympialaisissa mukana vuodesta 1988 lähtien joka kerta 2-9 urheilijan joukkueilla. Maa ei ole saanut mitaleja eikä päässyt pistesijoille. Talviolympialaisiin Cookinsaaret ei ole osallistunut.


title: Aunu'u

text: Aunu'u on pieni tuliperäinen saari Amerikan Samoalla saariston pääsaari Tutuilan kaakkoispuolella.


title: N-metyylimorfoliini-N-oksidi

text: N-metyylimorfoliini-N-oksidi (CHNO) on amiinioksideihin kuuluva orgaaninen yhdiste ja morfoliinin johdannainen. Yhdistettä käytetään hapettimena orgaanisen kemian synteeseissä ja selluloosan liuottamiseen.


title: N-metyylimorfoliini-N-oksidi

text: N-metyylimorfoliini-N-oksidi on huoneenlämpötilassa väritöntä kiteistä ainetta. Yhdiste liukenee hyvin veteen ja etanoliin, dietyylieetteriin ja asetoniin. Yhdisteestä tunnetaan myös kidevedellinen monohydraatti(CHNO·HO).


title: N-metyylimorfoliini-N-oksidi

text: N-metyylimorfoliinioksidia valmistetaan morfoliinista metyloimalla ja hapettamalla. Morfoliinia muodostuu ammoniakin ja dietyleeniglykolin välisellä reaktiolla.


title: N-metyylimorfoliini-N-oksidi

text: N-metyylimorfoliini-N-oksidia tai sen monohydraattia käytetään veteen lisättynä liuottamaan selluloosaa niin kutsutussa Lyocell-prosessissa. Selluloosa liukenee veden ja N-metyylimorfoliini-N-oksidin seokseen 130 °C:n lämpötilassa. Näin voidaan saada liuoksia, jotka sisältävät jopa 50 massaprosenttia selluloosaa. Stabilisaattoriksi prosessiin lisätään usein propyyligallaattia.


title: N-metyylimorfoliini-N-oksidi

text: Orgaanisen kemian synteeseissä N-metyylimorfoliini-N-oksidia käytetään mietona hapettimena ja se pelkistyy N-metyylimorfoliiniksi. Erityisesti sitä käytetään kohappettimena dihydroksyloitaessa alkeeneja dioleiksi osmiumtetroksidin (ns. Upjohn-hapetus) tai tetrapropyyliammoniumperrutenaatin avulla. Käytettäessä N-metyylimorfoliini-N-oksidia voidaan myrkyllisten metallireagenssien määrä pitää katalyyttisenä. On myös kehitetty menetelmiä, joissa hapettimena toimii osmiumtetroksidin, N-metyylimorfoliini-N-oksidin, flaviinikompleksin ja vetyperoksidin systeemi. Näin tarvittavan osmiumtetroksidin määrää on edelleen pystytty vähentämään.


title: Paulo Dybala

text: Paulo Bruno Dybala (s. 15. marraskuuta 1993 Laguna Larga) on argentiinalainen jalkapalloilija, joka edustaa Serie A:ssa pelaavaa Juventusta. Pelipaikaltaan hän on hyökkäävä keskikenttä. Dybala on vasenjalkainen.Hän kuuluu myös Argentiinan jalkapallomaajoukkueeseen.


title: Paulo Dybala

text: Dybalan kasvattajaseura on Instituto, jonka riveissä hän teki myös ammattilaisdebyyttinsä Argentiinan toiseksi korkeimmalla sarjatasolla vuonna 2011. Dybala pelasi seurassa kauden 2011–2012 aikana 38 ottelua ja teki niissä 17 maalia, jotka poikivat siirron Italian Serie A:ssa pelanneeseen Palermoon kesällä 2012. Seuran presidentti Maurizio Zamparini mainosti, että Dybala on uusi Sergio Agüero. Dybala debytoi Palermossa vuonna 2012 SS Laziota vastaan. Kaudeksi 2013–14 Palermo putosi Serie B:hen Dybalan jatkaessa seurassa. Hän teki kauden aikana viisi maalia ja johdatti Palermon takaisin Serie A:han Serie B:n ylivoimaisena mestarina. Kaudella 2014-2015 Dybala teki läpimurtonsa Serie A:ssa osuen 13 kertaa 35 ottelussa antaen myös kymmenen maalisyöttöä.


title: Paulo Dybala

text: Dybala siirtyi 32 miljoonaan euron siirtosummalla Juventukseen 4. kesäkuuta 2015. Hän teki viisivuotisen sopimuksen seuran kanssa. Dybala debytoi seuran paidassa elokuussa 2015 Udinesea vastaan. Avausmaali syntyi seuraavalla kierroksella AS Roman verkkoon.


title: Paulo Dybala

text: Dybalan isä on puolalaissyntyinen Bolesław Dybala, joka muutti Argentiinaan Puolasta. Dybalalla on myös italialaisia sukujuuria. Näin Dybala olisi voinut edustaa aikuisten maajoukkuetasolla joko Argentiinaa, Puolaa tai Italiaa. Hän debytoi Argentiinan jalkapallomaajoukkueessa lokakuussa 2015 MM-karsintaottelussa Paraguayta vastaan.


title: Paulo Dybala

text: "Päivitetty 22. marraskuuta 2015."


title: Mestarien liiga -hymni

text: Mestarien liiga -hymni () on Euroopan jalkapalloliiton UEFA:n Mestarien liigan virallinen tunnushymni. Hymnin nykyisen version on sovittanut ja siihen sanat on tehnyt englantilainen säveltäjä Tony Britten vuonna 1992. Alun perin hymni on osa saksalais-englantilaisen säveltäjän Georg Friedrich Händelin "Zadok the Priestiä", joka julkaistiin vuonna 1727. Hymnissä lauletaan kolmella eri eurooppalaisella kielellä, englanniksi, saksaksi ja ranskaksi. Nykyisin Mestarien liiga -hymniä soitetaan aina ennen Mestarien liigan otteluita stadioneilla ja tv-lähetyksissä.


title: Mestarien liiga -hymni

text:
Laulussa on 21 säettä. Englanniksi säkeistä lauletaan säkeet 3, 7, 10, 14, 17 ja 21, saksaksi säkeet 2, 4, 5, 9, 11, 12, 16, 18 ja 19 ja ranskaksi säkeet 1, 6, 8, 13, 15 ja 20.
Alkuperäiset sanat:


title: Mestarien liiga -hymni

text: "Ce sont les meilleures équipes"


title: Mestarien liiga -hymni

text: "Es sind die allerbesten Mannschaften"


title: Mestarien liiga -hymni

text: "The main event"


title: Mestarien liiga -hymni

text: "(Kerto)"


title: Mestarien liiga -hymni

text: "Die Meister"


title: Mestarien liiga -hymni

text: "Die Besten"


title: Mestarien liiga -hymni

text: "Les grandes équipes"


title: Mestarien liiga -hymni

text: "The champions"


title: Mestarien liiga -hymni

text: "Une grande réunion"


title: Mestarien liiga -hymni

text: "Eine grosse sportliche Veranstaltung"


title: Mestarien liiga -hymni

text: "Ils sont les meilleurs"


title: Mestarien liiga -hymni

text: "Sie sind die Besten"


title: Mestarien liiga -hymni

text: "These are the champions"


title: Mestarien liiga -hymni

text: Suomennokset:


title: Mestarien liiga -hymni

text: "Nämä ovat parhaat joukkueet"


title: Mestarien liiga -hymni

text: "Nämä ovat kaikista parhaat joukkueet"


title: Mestarien liiga -hymni

text: "Suurin tapahtuma"


title: Mestarien liiga -hymni

text: "Mestarit"


title: Mestarien liiga -hymni

text: "Parhaat"


title: Mestarien liiga -hymni

text: "Suuret joukkueet"


title: Mestarien liiga -hymni

text: "Valtava jälleennäkeminen"


title: Mestarien liiga -hymni

text: "Suuri urheilutapahtuma"


title: Mestarien liiga -hymni

text: "(Kerto)"


title: Mestarien liiga -hymni

text: "He ovat parhaat"


title: Mestarien liiga -hymni

text: "Nämä ovat mestarit"


title: Because of You (Kelly Clarksonin kappale)

text: Because of You on yhdysvaltalaisen poplaulaja Kelly Clarksonin kappale hänen toiselta, Breakaway-studioalbumilta. Sen sanoitti Clarkson kappaleen tuottajien, David Hodgesin sekä Ben Moodyn kanssa. Sen julkaisi RCA Records albumin kolmantena singlenä 16. elokuuta 2005. Clarkson sanoitti kappaleen alun perin silloin kun hän oli 16-vuotias, selvitäkseen vanhempiensa avioeroa seuranneesta ahdistuksesta. Hän halusi sisällyttää kappaleen hänen Thankful-debyyttialbumille, mutta hänen levy-yhtiönsä ajatteli että se ei ollut yhteensopiva albumin muun materiaalin kanssa.


title: Gustav Nordström

text: Gustav Nordström (s. 23. tammikuuta 1989) on ruotsalainen maastohiihtäjä. Hän edustaa Borås SK -seuraa. Nordström on erikoistunut sprintteihin.


title: Gustav Nordström

text: Nordström debytoi maastohiihdon maailmancupissa tammikuussa 2013 Liberecin perinteisen hiihtotavan sprintissä ollen 30. ja näin ollen Nordström saavutti heti ensimmäisen maailmancupin pisteensä. Hänen paras sijoituksensa maailmancupin osakilpailussa on 12:s sija, jonka Nordström saavutti Planican vapaan hiihtotavan sprintistä tammikuussa 2016.


title: Gustav Nordström

text: Nordström kilpailee myös hiihtosuunnistuksessa. Hän saavutti nuorten MM-kisoista viestin pronssia Dospatista Bulgariasta vuonna 2008 ja keskimatkalta niin ikään pronssia Orsasta Ruotsista seuraavana vuonna.


title: Kim Kashkashian

text: Kim Kashkashian (s. 31. elokuuta 1952 Detroit) on armenialais-yhdysvaltalainen viulisti. Hän on esiintynyt yli 30 albumilla muun muassa Gidon Kremerin, Yo-Yo Man ja Wienin filharmonikkojen kanssa. Vuonna 2013 Kashkashian voitti Grammy-palkinnon klassisen musiikin kategoriassa.


title: Triumph International

text: Triumph International on maailmanlaajuisesti toimiva perheyritys, joka valmistaa ja markkinoi rintaliivejä sekä naisten ja miesten alusvaatteita. Se on perustettu vuonna 1886 Saksan Heubachissa. 1960- ja 1970-luvuilla yritys laajeni Britanniaan, Japaniin, Australiaan ja Filippiineille. 1990-luvulla ja 2000-luvun alussa yritystä vastaan osoitettiin mieltä sen Burmassa, Filippiineillä ja Thaimaassa tarjoamien heikkojen työolojen takia.


title: Triumph International

text: Yrityksen tuotemerkkejä ovat Triumph, Bee Dees ja Sloggi sekä vuonna 1986 yrityksen omistukseen hankitut miestenmerkki HOM ja naisten luksusmerkki Valisère. Triumph on maailman suurimpia alusvaatevalmistajia, ja sen markkina-asema on erityisen hyvä Saksassa ja Japanissa.


title: Triumph International

text: Triumph-liivejä valmistettiin vuosina 1956–1973 myös Turussa.


title: Triumph International

text: Triumph Internationalin perustivat vuonna 1886 kauppias Michael Braun ja korsettien tekijä Johann Gottfried Spiesshofer. Se oli aluksi nimeltään Wirtschaftlicher Verein Spiesshofer & Braun ja työllisti kuusi ihmistä. Vuonna 1902 yrityksen nimeksi otettiin Triumph, jonka innoituksena sanotaan toimineen Pariisin Riemukaaren (). Ensimmäiset Triumph-rintaliivit tuotiin markkinoille vuonna 1922.


title: Triumph International

text: Saksan ulkopuolelle Triumph eteni vuonna 1933 perustamalla tehtaan Sveitsin Bad Zurzachiin, joka vuodesta 1977 on ollut yrityksen kotipaikka. Vuoteen 1939 mennessä Triumphilla oli 20 liivitehdasta. Saksan jakautumisen jälkeen Triumphin saksalaistehtaat jäivät Itä-Saksan puolelle, kunnes vuonna 1955 perustettiin tehdas Baijeriin. Tällä välin yritys oli ehtinyt laajentua Britanniaan ja Australiaan. 1950-luvun loppupuolella Triumph eteni Ruotsiin, Italiaan, Itävaltaan ja muihin Euroopan maihin. 1960-luvun alussa olivat vuorossa Hongkong ja Japani, ja vuonna 1974 perustettiin tytäryhtiöt Thaimaahan ja Filippiineille, jonne avattiin myös tehdas.


title: Triumph International

text: Triumph International kokeili 1970-luvun alkuvuosina myös sukkahousujen valmistusta ja markkinointia, mutta se vetäytyi tästä liiketoiminnasta 1970-luvun puolenvälin öljykriisin aiheuttaman laman aikana.Kampf um Damenbeine, Der Spiegel 45/1972, viitattu 21.12.2014. Vuosikymmenen lopulla lanseerattiin puuvillaisten alusasujen Sloggi-tuotemerkki. Vuonna 1986 Triumph Internationalin liikevaihto oli lähes miljardi Sveitsin frangia ja henkilöstömäärä noin 19 000.


title: Triumph International

text: Triumph International eteni miesten alusvaatemarkkinoille vuonna 1986 ostamalla HOM-tuotemerkin, ja vuonna 1990 ostettiin ylellisistä alusasuistaan tunnettu Valisère. Vuonna 2010 Triumph osti sveitsiläisen alusasukauppaketjun Beldonan ja vuonna 2012 Journellen, jolla oli kolme luksusalusvaatemyymälää New Yorkissa. Meksikosta Triumph osti Vicky Formin, jolla oli siellä sekä valmistusta että vähittäiskauppoja.


title: Triumph International

text: 2010-luvulla Triumph International vedettiin pois Frankfurtin pörssistä, ja yrityksen omistavat nyt kokonaan perustajasukujen Braunin ja Spiesshoferin jäsenet.


title: Triumph International

text: Vuonna 1990 arvioitiin, että joka kuudes nainen maailmassa omisti Triumphin rintaliivit ja että 45 prosenttia saksalaisnaisista oli ostanut jonkin Triumph-tuotteen.. Yrityksen suurin yksittäinen markkina on Japani, toisena Saksa ja kolmantena Britannia. Yrityksellä on 2 100 omaa myymälää, ja lisäksi sen tuotteita myydään noin 40 000 tavaratalossa ympäri maailman.


title: Triumph International

text: Vuosina 1956–1973 Triumph-liivejä valmistettiin Suomessa lisenssillä vuonna 1924 perustetussa korsetti- ja paitatehdas Oy Neulomo Ab:ssä Turussa parhaimmillaan noin 400 työntekijän voimin. Tämä yhtiö fuusioitiin vuonna 1968 kansainväliseen Triumph International -yhtymään. Triumph lopetti liivituotannon Turun tehtaalla vuonna 1973, minkä jälkeen Tervahovinkatu 8:n rakennus palveli pitkään Triumphin Suomen-pääkonttorina ja varastona. Nyt se on saneerattu asunnoiksi.


title: Triumph International

text: Konsernin suomalaisen tytäryhtiön Triumph International Oy:n liikevaihto vuonna 2013 oli 3,5 miljoonaa euroa ja henkilöstömäärä 11.


title: Helmi Vuorelma

text: Helmi Siviä Vuorelma (o.s. Kummila, s. 14. maaliskuuta 1886, Pennala, Orimattila, Venäjä – 7. lokakuuta 1948, Lahti, Suomi) oli suomalainen kutoja, kutomon perustaja ja kudonnanopettaja. Hänen vanhempansa Karoliina ja Kalle (Karl) Kummila olivat maanviljelijöitä. Helmi Kummila valmistui kudonnan opettajaksi Fredrika Wetterhoffin kotiteollisuusopistosta vuonna 1909 ja perusti kotikutomon samana vuonna. Vuorelma aloitti kansallispukujen tuotannon 1910-luvulla, jolloin asu ei ollut vielä tunnettu eikä suosittu, mutta suosio nousi ajan myötä, ja tuotanto oli huipussaan vuonna 1939. Enimmillään Vuorelman palveluksessa työskenteli lähes 300 henkilöä.


title: Helmi Vuorelma

text: Vuorelman pitkäaikainen toimipaikka oli Lahdessa Vesijärvenkatu 13:ssa, joka tunnetaan vielä nykyisinkin nimellä Vuorelman kulma. Vuonna 2010 Helmi Vuorelma Oy muutti Kärkölään Järvelän kutomoon. Lokakuussa 2014 yhtiö hakeutui konkurssiin. Kari Kuronen osti konkurssipesältä kansallispukujen ja ryijyjen valmistuksen ja jatkaa perustettavan yhtiön nimissä toimintaa Kärkölässä.


title: Solbakken

text: Solbakken on Pohjoismaissa, pääosin Norjassa käytössä oleva sukunimi. Solbakkeneita ovat seuraavat henkilöt:


title: Admir Ćatović

text: Admir Ćatović (s. 5. syyskuuta 1987 Gacko, Bosnia ja Hertsegovina, Jugoslavia) on bosniahertsegovinalais-ruotsalainen jalkapalloilija. Pelipaikaltaan hän on oikea laitahyökkääjä.


title: Admir Ćatović

text: Nuorena Bosnia-Hertsegovinasta Ruotsiin muuttaneen Ćatovićin kasvattajaseura on solnalainen AIK Fotboll. Hän debytoi seuran edustusjoukkueessa Superettanissa vuonna 2005. AIK nousi Allsvenskaniin kauden päätteeksi ja Ćatović pelasi vuoden 2006 A-junioreissa. Kaudeksi 2007 Ćatović siirtyi 1. divisioonassa pelanneen AIK:n yhteistyöseura Väsby Unitedin riveihin. Hän edusti joukkuetta kolme ja puoli vuotta, ollen mukana nostamassa joukkuetta ensimmäisellä kaudellaan takaisin Superettaniin. Ćatović lainattiin toiseen Superettan-joukkueeseen, Syrianska FC:iin kauden 2009 aluksi.


title: Admir Ćatović

text: Kesken sarjakauden 2010 Ćatović nostettiin takaisin AIK:hon, jossa puolentoista kauden aikana hän pelasi 23 ottelua ja teki yhden maalin. Vuonna 2012 Ćatović siirtyi Assyriska FF:iin, jossa kahden kauden aikana hän teki 48 ottelussa 12 maalia. Keväällä 2014 Ćatović siirtyi Veikkausliigassa pelanneeseen Kuopion Palloseuraan. Hän pelasi kauden aikana 31 peliä ja teki kuusi maalia. Kesäkuussa Ćatović valittiin Veikkausliigan kuukauden pelaajaksi. Toukokuussa 2015 Ćatović siirtyi Vaasan Palloseuraan.


title: Admir Ćatović

text: Ćatović on pelannut futsalia maajoukkuetasolla. Ruotsin futsalmaajoukkueessa hän debytoi helmikuussa 2014 Englantia vastaan Örebrossa.


title: Liisa Lappalainen

text: Liisa-Maija Lappalainen (s 19. joulukuuta 1933 Iisalmi) on suomalainen luokanopettaja ja kirjailija. Hän on kirjoittanut myös nimellä "Liisa Lepistö" ja nimimerkillä "Liisa-Maija".


title: Liisa Lappalainen

text: Lappalaisen vanhemmat olivat kauppiaat Olli Lappalainen ja Martta Mähönen. Hän on naimisissa elokuvaohjaaja Jaakko Lepistön kanssa. Lappalainen opiskeli opettajaksi 1951–1955 Tornion opettajaseminaarissa.


title: Liisa Lappalainen

text: Lappalainen on julkaissut kertomuksen ja lisäksi kirjoittanut lehtiartikkeleita ja pakinoita.